RTS :: Đurić: Optužnice su nastavak hajke, cilj da se okrive Srbi\nPolitika Đurić: Optužnice su nastavak hajke, cilj da se okrive Srbi\nponedeljak, 02. dec 2019, 15:59 -> 16:53\nĐurić: Optužnice su nastavak hajke, cilj da se okrive Srbi\nDirektor Kancelarije za Kosovo i Metohiju Marko Đurić ocenio je da su optužnice protiv grupe ljudi navodno odgovornih za ubistvo Olivera Ivanovića nastavak organizovane hajke, sa ciljem da se za taj zločin okrivi srpski narod na Kosovu i Metokiji.\nMarko Đurić je u saopštenju, povodom podizanja optužnica u slučaju ubistva Olivera Ivanovića, naveo da bi okrivljivanje Srba za cilj trebalo da ima slabljenje pozicije Srba u pokrajini i delegitimizaciju srpskih predstavnika koje" albanski separatisti i njihovi sponzori nisu mogli da pobede na prošlim izborima".\n"Priština je do sada, podsetiću, uporno odbijala da sarađuje sa našim pravosudnim organima u istrazi ubistva Olivera Ivanovića i nije želela da odgovara na upite naših državnih organa, ponašajući se sve vreme kao da nešto krije", saopštio je Đurić.\nKaže da je jasno u kom pravcu vode tragovi i da je uveren da će se brzo pokazati da je reč o politički režiranom procesu sa opasnim i mračnim ciljevima.\nSmatra da će i na videlo isplivati ko su pravi krivci, odnosno naručioci i izvršioci zločina koji je pogodio čitav srpski narod.\nSrpska lista: Odapeta strela prema severu KiM\nReagovala je i Srpska lista koja je ocenila da Priština želi da skrene pažnju s rada Sepcijalnog suda za zločine pripadnika OVK, ali i političkih previranja među albanskim partijama.\n"Od strane kosovskog kvazipravosuđa podignuta je optužnica bez ijednog dokaza protiv optuženih", piše u saopštenju.\nNavodi se da je više nego jasno da je "sramnim i neosnovanim aktom odapeta strela prema severu Kosova i Metohije, sa ciljem kriminalizacije svih ponosnih Srba i Srpkinja koje nisu spremne da se predaju i kleče pred albanskim političarima u Prištini".


Krizni štab: Nove mere bezbednosti, 9. jul 2020. - Dan u Beogradu\nNaslovna » BG svaštara » Obrati pažnju! » Krizni štab: Nove mere bezbednosti, 9. jul 2020.\nKrizni štab: Nove mere bezbednosti, 9. jul 2020. (foto: Pixabay)\nAh Neša 9. juli 2020. Obrati pažnju! Postavite komentar\nDanas, 9. jula 2020, zasedao je Krizni štab za suzbijanje širenja zarazne bolesti COVID-19 i usvojio nove mere bezbednosti u Beogradu.\nPosle duge sednice Kriznog štaba, odlučeno je da se mere sprovode preko lokalnih samouprava, a da mere ne budu iste za sve gradove i opštine.\n»»» Potpuna zabrana organizovanog javnog okupljanja u otvorenom i zatvorenom prostoru za više od 10 ljudi u Beogradu.\n»»» Ograničen je broj ljudi u zatvorenim prostorima: na 4 kvadratna metra po jedna osoba.\n»»» Radno vreme je ograničeno u zatvorenim javnim prostorima: od 21.00 do 6.00 će biti sve zatvoreno – prodavnice, tržni centri, radnje i sve drugo.\nPre dva dana, predsednik države Aleksandar Vučić, najavio je da će Krizni štab usvojiti nove mere bezbednosti zbog pogoršane epidemiološke situacije u Beogradu, ali i drugim gradovima Srbije.\nNajavljena je zabrana svakog okupljanja više od pet ljudi u zatvorenom ili otvorenom prostoru. Vučić je rekao da će od petka do ponedeljka, od 10. do 12. jula 2020, u Beogradu ponovo biti uveden policijski čas, što je izazvalo ogorčenje i proteste u Beogradu, ali i Novom Sadu, Nišu i drugim gradovima.\nI 7. i 8. jula u centru Beograda, posle mirnih protesta na početku, došlo je do sukoba policije i demonstranata. Povređeno je desetine ljudi.\nTagovibeograd bg svaštara covid-19 krizni štab leto u beogradu mere bezbednosti srbija virus korona vlada srbije zaštitne maske\nPrethodni Meridianbet: Za odmor i najluđu zabavu nije vam potreban pun kofer i pasoš\nSledeći Da li znate… da su Slovenci vlasnici 110.000 kuća i stanova na hrvatskoj obali


Reakcije na gašenje TANJUGA\nVeselinović: Ništa neće biti isto, Babić: U skladu sa zakonom\nBEOGRAD - Šef poslanika SNS Zoran Babić izjavio je danas da je odluka o gašenju Tanjuga u skladu sa Zakonom o informisanju i medijima, dok je poslanik Pokreta za preokret Janko Veselinović ocenio da svet informisanja neće biti isti posle gašenja nacionalne agencije, koja je bila simbol profesionalnog novinarstva, države i državnosti.\nBabić je novinarima rekao da je Skupština Srbije još pre godinu dana usvojila Zakon o informisanju i medijima i da će ga do kraja poštovati.\nNa pitanje novinara, Babić je dodao da je sve što se dešava u najboljim namerama i u okviru zakona koji je usvojen u republičkom parlamentu.\n"Da je urađeno nekakako drugačije, verovatno bi nas optužili da se mešamo u slobodu medija", rekao je Babić.\nVeselinović je novinarima u parlamentu rekao da u ime Pokreta izražava protest zbog toga:\n“Ne znam koji je interes da Tanjug nestane, ali to je loše za Srbiju i njene građane. Ja ću učiniti sve da pokrenem akcije, pa makar to bile borbe protiv vetrenjača, da Tanjug ne nestane”, rekao je Veselinović.\nDodao je da se lično oseća postiđenim što se u mandatu aktuelnog saziva Skupštine Srbije gasi nacionalna novinska kuća.\n“Način na koji se Tanjug gasi, način na koji ga je država ostavila da umre sam je onaj način koji vlada ima i prema svima drugima koji zavise od nje”, rekao je Veselinović.\nKako kaže, posle gašenja nacionalne agencije više neće biti moguće da građani u svako doba dana dobiju proverene i tačne informacije iz zemlje i sveta.\nDodao je da će Pokret za preokret predložiti svim strankama na vlasti i u opoziciji da učine korak da se Tanjug ne ugasi, da budu ispred stranačkih interesa i da ne dopuste da Tanjug nestane.\nDSS: Srpska medijska scena nezamisliva bez Tanjuga\nDemokratska stranka Srbije (DSS) kritikovala je odluku Vlade Srbije da ugasi nacionalnu novinsku agenciju Tanjug za koju kaže da uživa veliki ugled u zemlji i svetu.\nU saopštenju dostavljenom medijima, predsednica Sanda Rašković Ivić ističe da je francuska medijska scena nezamisliva bez Frans presa, britanska bez Rojtersa, ruska bez Tasa.\nPrema njenim rečima, prestankom rada Tanjuga smanjiće se mogućnost obaveštavanja srpske javnosti o događajima u zemlji i svetu iz objektivnog, srpskog izvora.\nTakođe, kaže Rašković, svetska javnost će biti obaveštavana o događajima u Srbiji pretežno putem stranih agencija, čija je pristrasnost i neprofesionalizam mnogo puta dokazana.\nRaškovićeva smatra da nestanak Tanjuga može biti na korist samo onima koji imaju za cilj da daljim gušenjem medijskih sloboda "izvrše totalnu tabloidizaciju države, ovladaju izvorima informacija i spreče razvoj kritičke svesti srpskog društva", a to su, po njoj, vlast u Beogradu, te briselska i vašingtonska administracija.\nOna je pozvala ministra kulture i informisanja Ivana Tasovca da se usprotivi gašenju Tanjuga ili da podnese ostavku.\nMirković: Beta i Fonet su dovoljni za tržište Srbije\nDržavni sekretar u Ministarstvu kulture i infomisanja Saša Mirković odbacio je danas kao netačne navode da će posle gašenja nacionalne novinske agencije Tanjug početi da radi nova agencija pri Vladi Srbije, istakavši da su privatne agencije Beta i Fonet dovoljne za tržište Srbije.\nPosle odluke Vlade Srbije o gašenju Tanjuga, osnovanog pre 72 godine, Mirković je za B92 rekao da će zaposlenima biti isplaćene otpremnine.\nMirković je rekao da je Zakonom o javnom informisanju i medijima definisano da država izlazi iz vlasništva u medijima, a povodom tvrdnji o osnivanju nove agencije pri Vladi Srbije kaže da bi se tako nešto dogodilo, morala bi da usledi izmena zakona, što nije planirano.\nVlada Srbije donela je Odluku o pravnim posledicama prestanka JP Novinska agencija Tanjug, imajući u vidu da član 146. Zakona o javnom informisanju i medijima predviđa da Zakon o Javnom preduzeću novinska agencija Tanjug prestaje da važi datumom potpisivanja kupoprodajnog ugovora, odnosno najkasnije 31. oktobra 2015. godine, kaže Mirković.\nZa privatizaciju Tanjuga, na dva raspisana poziva, nije bilo zainteresovanih kupaca, a zaposlenima nisu ponuđene ni akcije.\n« Vlada donela odluku o prestanku Tanjuga Novosti: Koalicija puca zbog Ružića »


Prekršajni sud u Beogradu pokrenuo je novi postupak protiv predsednika Srpskog pokreta Dveri Boška Obradovića, sada zbog organizacije protesta ispred Doma Narodne skupštine 8. maja. Toga dana narodni poslanici Dveri spontano su protestovali protiv vlasti zbog izmena izbornih zakona u sred izbornog procesa, a spontani protesti su dozvoljeni po Zakonu o javnom okupljanju.\nOvaj zahtev Ministarstva unutrašnjih poslova za pokretanje prekršajnog postupka protiv Boška Obradovića posebno je sporan jer se radi o političkim aktivnostima narodnih poslanika koje policija ne može ograničavati. Svedoci iz Odeljenja za javni red i mir, policijski službenici Predrag Petrović i Jovo Petrović, u svom izveštaju čak otvoreno lažu da su narodni poslanici Dveri nastojali da onemoguće ulazak u Dom Narodne skupštine drugim narodnim poslanicima i zaposlenim licima u Skupštini, što je apsolutna neistina jer toga dana su svi mogli normalno da uđu u Narodnu skupštinu.\nOvo je treći prekršajni postupak koji se vodi protiv Boška Obradovića pred Prekršajnim sudom u Beogradu. Već mu se sudi za organizaciju protestne šetnje na velikom opozicionom protestu 13. aprila 2019. godine i za promenu maršrute protesne šetnje prilikom organizacije „Slobodne zone“ ispred Predsedništva 4. maja takođe prošle godine.\nIstovremeno, u Tužilaštvu je u toku istražni krivični postupak protiv Boška Obradovića povodom verbalnih incidenata sa narodnim poslanicima vlasti na istom protestu od 8. maja ove godine. Uprkos više puta ponovljenim izjavama predsednika SNS Aleksandra Vučića da niko neće odgovarati za organizaciju protesta – očito je da se progon političkih neistomišljenika nastavlja i pojačava u strahu vlasti od novog izlivanja narodnog nezadovoljstva na ulice.\nUveravamo predstavnike vlasti da nas ne mogu uplašiti niti zaustaviti da se pridružimo građanima na novim demonstracijama koje se moraju dogoditi jer su svi kanali za kritiku vlasti izuzev ulice zablokirani. S obzirom da nema mogućnosti da se drugačije mišljenje čuje ni na velikim medijima ni u parlamentima od republičkog preko pokrajinskog do lokalnog nivoa – nema sumnje da je jedini preostali način za opoziciono delovanje ulica kao autentični narodni parlament.\nPrethodni tekstĆORKA: Uhapšeni izvršitelji zbog pranja novca\nSledeći tekstBELOJEVIĆ ŠOKIRAO: Umrlih 5.000, obolelih 128.000\nBOŠKO: Izdajnik Vučić i njegova delegacija bolje da se ne vraćaju...


RAZMJENA DOBRIH PRAKSI: Kroz jačanje međusektorske saradnje do boljih usluga za djecu | Blog za svako dijete\nNa inicijativu Federalnog ministarstva zdravstva tokom oktobra i početkom novembra u organizaciji UNICEF-a BiH održavaju se dvodnevni seminari na temu “Jačanje intersektorske saradnje, kompetencija i vještina službi u zajednici“. Posljednji takav seminar za predstavnice i predstavnike općina Tešanj, Gračanica, Tuzla, Lukavac, Zavidovići i Visoko održava se u Sarajevu 23. i 24. oktobra.\n„Glavni cilj seminara je ukazati na važnost multisektorske saradnje i usvajanje vještina za rad u zajednici profesionalaca iz različitih oblasti koji svakodnevno pružaju usluge djece, posebno referirajući se na djecu s atipičnim rastom i razvojem, djecu čije porodice žive u siromaštvu, djecu koja žive u izoliranim zajednicama, djecu bez odgovarajuće roditeljske brige, ranjivu djecu koja su na bilo koji način isključeni iz sistema“, pojašnjavaju organizatori.\nUčesnice i učesnici seminara su predstavnici općina u kojima se proteklih godina implementirao program “Jačanje sistema socijalne zaštite i inkluzije djece“ (SPIS) koji finansira Evropska unija, a provodi UNICEF.\n„Uz općine u kojima je proveden SPIS program, uključili smo i druge općine iz BiH kako bi se razmjenile dobre prakse i kako bi predstavnici SPIS općina sa ostalima mogli podijeliti iskustva stečena tokom implementacije SPIS-a a sve s ciljem unapređenja cjelokupnog sistema socijalne zaštite i inkluzije, uključujući sve relevantne sektore, te omogućavanja profesionalcima da unaprijede svoja znanja i vještine“, pojašnjavaju organizatori.\nUčesnici seminara su: predstavnici SPIS komisija i uposlenici centara za socijalni rad, osnovnih škola, centara za mentalno zdravlje, centara za fizikalnu rehabilitaciju, centara za rani rast i razvoj gdje su osnovani, dok se iz općina u kojima nisu upostavljeni centri za rani rast i razvoj pozivaju stručnjaci iz oblasti pedijatrije, kao i predstavnici nevladinih organizacija koji se bave pomenutim temama.\nNeke od tema koje se obrađuju na seminaru su integrativni pristup uslugama na nivou zajednice, koncept zdravstvenih potreba i zdravstvenih zahtjeva stanovništva kroz model životnog ciklusa, koraci za unaprijeđenje implementacije ranog rasta i razvoja na nivou lokalne zajednice te uloga, važnost i saradnja porodice i škole u procesu rane detekcije i učešća u procesu reahibilitacije u zajednici, studija slučaja.\nProjekat ”Jačanje sistema socijalne zaštite i inkluzije djece u Bosni i Hercegovini (SPIS)” je višegodišnji, interdisciplinarni program koji podržava pretpristupne napore Bosne i Hercegovine u oblasti socijalne zaštite, socijalne inkluzije i dječijih prava. Glavne ciljne skupine su kreatori politika i stručnjaci odgovorni za reformu sistema socijalne zaštite, kao i ranjivih grupa djece i njihovih porodica. Od 2008. Program finansira Europska unija iz Instrumenta za pretpristupnu pomoć (IPA), s ciljem da se podrži jačanje sistema za odgovarajuću politiku socijalne zaštite i inkluziju djece i njihovih porodica. Sva nadležna ministarstva i mnogi partneri iz nevladinog i i sektora civilnog društa učestvuju u implementaciji SPIS projekta.


Kinez krsio izolaciju, pa 5.000 ljudi moralo u karantin\nTanjug 30. maja 2022. 10:11\nPEKING – Kovid pacijent iz Pekinga nalazi se pod krivičnom istragom nakon što je izbegao obaveznu kuću izolaciju, zbog čega je 5.000 njegovih komšija moralo u karantin.\nZvaničnici su rekli da je muškarac u ranim četrdesetiim godinama dobio instrukcije da se izoluje kod kuće, nakon što je ušao u tržni centar 23. maja, u kojem je postojao rizik od zaraze, preneo je „Gardijan“.\nOni su naveli da je tokom perioda izolacije „izašao napolje mnogo puta, šetao se zajednicom, rizikujući širenje epidemije“, pre nego što su njegova žena i on bili pozitivni na testu pet dana kasnije.\nKao odgovor na to, vlasti su naredile da 258 ljudi, koji žive u njegovoj zgradi, moraju da odu u vladin centar za karantin, a još 5.000 ljudi koji žive u njegovom naselju, moraju sada da ostanu kod kuće.\nNevezano za ovaj slučaj, ulice u Pekingu su, prema navodima Rojtesa, danas bile prometnije, pošto je stanovnicima dva naselja dozovoljeno da se vrate na posao, dok su stanovnici Šangaja korak bliži ukidanju dvomesečnog kovid lokdauna, počev od srede, jer se broj slučajeva smajio.\nU Pekingu su se otvorile biblioteke, muzeji, bioskopi i teretane, uz ograničenje broja ljudi, u oblastima u kojima sedam dana zaredom nije zabeležen nijedan kovid slučaj.\nŠangaj planira da konačno ukine dvomesečno zatvaranje, ali kako dodaje Rojters, i dalje postoji konfuzija oko toga kako će izgledati ukidanje.\nFirmama je rečeno da mogu da nastave da posluju, ali većini stanovnika još nije rečeno da mogu da napuste svoja naselja.\nVećina javnog saobraćaja je i dalje u prekidu, a privatnim vozilima nije dozvoljeno da se kreću ulicama bez specijalne dozvole.\nDa li strahujete da..\nMirošnjik: UKR vojska pokušava da napusti Lisičansk\nU manastiru Gomionica proslava krsne slave Vojske RS\nBroj zrtava napada u Kremencuku raste, najmanje 18 poginulih\nSavet bezbednosti Ujedinjenih nacija održaće danas hitan…\nUKR: Ruske snage napadaju Lisičansk


Šesta sezona karavana „Izađi mi na teglu“ – Karavan ajvara širom Srbije – Poportal\nŠesta sezona karavana „Izađi mi na teglu“ – nacionalnog takmičenja u pripremanju ajvara, počinje 19. avgusta i trajaće sve do 12. oktobra, a karavan će obići više od 30 gradova širom Srbije.\nKako navode, u proteklih pet sezona karavan „Izađi mi na teglu“ obišao je 130 gradova širom Srbije, imao je oko 2.500 takmičarskih ekipa i 15.000 učesnika kojima je obezbeđeno oko 65 tona paprike.\nTakmičari su ispekli preko 600.000 komada paprike i napunjeno je oko 25.000 tegli ajvara, a manifestaciju je do kraja pete sezone posetilo čak pola miliona posetilaca. Samo u protekloj sezoni karavan je ostvario rekordnu posetu od oko 200.000 ljudi.\nU šestoj sezoni karavan će okupiti oko 500 takmičarskih ekipa i 5.000 učesnika koji će od avgusta do oktobra meseca ukrštajući svoje varjače napuniti oko 6.000 tegli ajvara.\nTakmičarima je kao i uvek sve obezbeđeno, a na učesnicima je samo da ponesu svoje tajne recepte, dobro raspoloženje i da – izađu na teglu.\nPored takmičarskog dela, kao i svake godine organizovan je i bogat celodnevi program za posetioce, vredne nagrade za pobednike kao i edukativni dečiji program.\nKaravan „Izađi mi na teglu“ u ovoj godini u saradnji sa partnerima Delhaize Serbia i kompanijom Bakina Tajna pokreće i svoj proizvod po receptu prošlogodišnjeg pobednika. Ajvar po receptu ekipe „Pucke“ iz Brusa naći će se u prodaji sa ciljem da posluži kao značajan stimulans za početak jedne uspešne preduzetničke priče.\nNovi soj koronavirusa – šta se trenutno zna o njemu


DOVOLJNO KVALITETNE VODE ZA VRELE DANE | Vodovod Račun info\nPočetna » Aktuelno » DOVOLJNO KVALITETNE VODE ZA VRELE DANE\nDOVOLJNO KVALITETNE VODE ZA VRELE DANE\nObjavio dana 15. jul 2011.\nU protekle dve nedelje u sremskomitrovačkom „Vodovodu“ zabeležena je rekordna isporuka pijaće vode. Prosečna dnevna potrošnja je oko 350 l/s, dok u špicevima, u popodnevnim satima ona iznosi oko 420l/s. Kada je reč o crpljenju vode, u funkciji javnog vodosnabdevanja je 10 od ukupno 14 bunara. Nadležni u JKP „Vodovod“ kažu da ovakva potrošnja vode u prvoj polovini jula nije zabeležena u proteklih nekoliko godina. Međutim, to nije neobično, s obzirom na veoma visoke temperature, kada su i potrebe za vodom povećane. Poređenja radi, u istom periodu prošle godine prosečna potrošnja bila je 250 l/s, ali su i vremenske prilike bile potpuno drugačije.\nIz „Vodovoda“ poručuju da bez obzira na povećanu potrošnju vode distributivni i sistem za preradu vode radi u stabilnom režimu. Građani Mitrovice i meštani naseljenih mesta priključeni na javni sistem vodosnabdevanja mogu biti spokojni, jer su kapaciteti „Vodovoda“ dovoljni za prevladavanje maksimuma potrošnje. Istovremeno, kompletan sistem vodosnabdevanja je, kao i svake godine, pripremljen tako da radi sa najvišim stepenom pouzdanosti. Potrošači mogu da ostanu bez vode jedino u slučaju kvara na mreži, kada intervencije ne traju duže od dva do tri sata, ili prilikom planiranih radova o čemu su blagovremeno obavešteni.


SB predviđa minimalan pad BDP-a Srbije od 0,5 odsto u 2020.\nTanjug 9. aprila 2020. 10:49\nVAŠINGTON – Svetska banka prognozira da će bruto domaći proizvod Srbije u 2020. godini zabeležiti pad od 0,5 procenata zbog negativnih efekata pandemije kronavirusa na ekonomsku aktivnost, što je znatno manje od pada koji predviđa za Evropu i neke zemlje u regionu.\nŠto se tiče zemalja u regionu, ova međunarodna finansijska institucija prognozira pad privrede Hrvatske od 6,2 odsto, u Bosni i Hercegovini očekuje pad od 1,9 procenata, u Crnoj Gori od 1,3 i u Severnoj Makedoniji od 0,4 posto.\nPandemija Covid-19 i mere preduzete za njeno suzbijanje imaju veliki uticaj na globalnu ekonomiju i sigurno će uticati i na srpsku privredu, što će dovesti do znatno nižeg rasta nego što se ranije predviđalo, piše u izveštaju SB u poglavlju posvećenom Srbiji.\nNa realni pad BDP-a će, kako se dodaje, uticati više faktora – niži prihodi od turizma i saobračhaja, smanjenje doznaka, usporavanje rasta izvoza i smanjenje stranih direktnih investicija.\nPrema procenama Svetske banke, privatna potrošnja u našoj zemlji će ove godine opasti za 0,4 procenta, državna potrošnja će zabeležiti rast od 1,1 odsto, izvoz će pasti za 0,5 odsto, a uvoz za 0,8 procenata, dok će bruto fiksne kapitalne investicije će biti u minu od 2,3 posto.\nDa bi uspele da izbegnu znatniji pad ekonomije i životnog standarda, srpske vlasti moraju da pruže značajan i sveobuhvatan odgovor na krizu, navodi SB i dodaje:\n„Vlada i Narodna banka Srbije su innicijalne korake preduzele još u martu”, konstatuje SB i navodi da će se srednjoročno (2021-2023) Srbija vratiti na staze rasta od 4,0 odsto.\nOva srednjoročna perspektiva, napominje Svetska banka, presudno zavisi od međunarodnih ekonomskih kretanja, uključujući uticaj koronavirusa, kao i od tempa strukturnih reformi i političkih prilika u Srbiji.\n“Najvažnije je da Srbija radi dalje na uklanjanju uskih grla za rast privatnog sektora. Ubrzanje procesa pristupanja EU je važno ne samo sa stanovista jačanja institucija, već i kao važan signal za privlačenje investicija”, ističe se u izveštaju.\nSvetska banka predviđa, takođe, da će zbog negativnih uticaja epidemije Covid-19 doći do malog rasta siromaštva 2020. godine.\nU dokumentu se upozorava na to da bi, osim direktnih posledica epidemije na zdtavlje nacije, pad u sektoru usluga, manja ulaganja, smanjenje potražnje za srpskim izvozom i ograničenje mobilnosti, mogli da nanesu štetu tržištu rada i prihodima zaposlenih.\nKada je reč o rizicima i izazovima sa kojima se Srbija može suočiti, Svetska banka navodi da su oni prvenstveno odnose na dužinu i dubinu aktuelne krize prouzrokovane pandemijom i primenom mera zaštite.\nStoga preporučuje da se upotpune kratkoročne mere za ublažavanje uticaja na siromašne i ugrožene slojeve stanovništva, instrumentima kao što su kompenzacija gubitaka prihoda zbog nezaposlenosti i povećanje naknada socijalne zaštite.\nU izveštaju se takođe ukazuje da bi izazove na tržištu rada moglo dodatno da oteža znatan odliv mozgova.


Lavrov: Rusija i Srbija imaju isti zajednički stav o budućem statusu Kosova\nŠef ruske diplomatije Sergej Lavrov izjavio je da Rusija i Srbija imaju isti zajednički stav o Kosovu.\n"Mi ne vidimo drugačiju mogućnost i ne može biti drugačijeg rešenja osim onoga koje će se bazirati na medjunarodnom pravu", rekao je Lavrov, posle susreta sa šefom srpske diplomatije Vukom Jeremićem. On je dodao da ne može biti unapred pripremljenih ishoda i veštačkih ograničenja procesa.\nLavrov je rekao da do 10. decembra posrednička "trojka" Kontakt grupe treba da generalnom sekretaru Ujedinjenih nacija preda izveštaj, ali da to ne znači da se time završava i ceo proces, već je to samo period koji je "trojci" dat da pokuša da pronadje rešenje kroz pregovore.\nPitanje Kosova u svakom slučaju ostaje u nadležnosti UN i pod kontrolom Saveta bezbednosti, koji jedino može da odobri rešenje o odredjivanju budućeg statusa Kosova, istakao je Lavrov.\nŠef ruske diplomatije se prethodno, na početku razgovora u Moskvi, založio za rešenje za Kosovo koje će biti prihvatljivo za obe strane. Rusija je čvrsto privržena rešenju za Kosovo zasnovanom na medjunarodnom pravu, što podrazumeva njegovu prihvatljivost za obe strane, rekao je Lavrov.\nOn je kazao da je razgovor sa kolegom iz Srbije "veoma značajan i veoma aktuelan" posebno zbog očekivanja izveštaja "trojke" Kontakt grupe generalnom sekretaru UN o nalaženju rešenja za Kosovo.\nLavrov je ocenio da su odnosi Srbije i Rusije "vrlo dobri" i na političkom planu u medjusobnom poverenju. Šef ruske diplomatije je najavio da će s Jeremićem razgovarati o bilateralnim odnosima gde, kako je naveo, ima dosta značajnih tema za razgovor.\nJeremić je kazao da je srpska delegacija spremna je da u nastavku direktnih pregovora o statusu Kosova napravi još jedan korak ka albanskoj strani, ali ne na račun teritorijalne celovitosti zemlje.\n"Verujemo da ako treba da se napravi kompromis, i jedna i druga strana moraju da naprave korak u susret jedna drugoj. Srbija je spremna da učini taj korak, ali ne na račun svoje teritorijalne celovitosti", rekao je Jeremić na konferenciji za novinare.\nOvo je trenutak u kojem svi moramo da budemo odgovorni u pregovorima, kako Beograd i Priština kao neposredni učesnici, tako i medjunarodna zajednica u celini, istakao je ministar Jeremić.\nOn je rekao da jedino kompromisno rešenje može da pomogne učvršćivanju mira i stabilnosti na Balkanu. "Svaki drugi sled dogadjaja imao bi izuzetno teške posledice i za region, a moguće i za druge regione u svetu", naglasio je Jeremić i dodao da Srbija u svojoj poziciji o Kosovu uživa punu podršku Ruske Federacije.\nVuk Jeremić je ocenio i da su odnosi Srbije i Rusije na kraju ove godine "na višem nivou" nego na početku i dodao da Beogad vrlo ceni rusku podršku u rešavanju kosovskog pitanja.\n"Srbija je odlučna da učini sve da se pronadje kompromiso rešenje i spremna je za fleksibilan i konstruktivan prilaz, ali ne može da predje odredjenu crvenu liniju u vezi sa njenim suverenitetom i teritorijalnim integritetom", rekao je on. Takodje je naveo da Beograd smatra da je moguće naći kompromisno rešenje za Kosovo.\nJeremić se prethodno sastao sa predstavnikom predsednika Rusije za Centralni Federalni Okrug Georgijem Poltavčenkom. Do posete Jeremića Rusiji dolazi posle parlamentarnih i lokalnih izbora na Kosovu 17. novembra, kao i posle pete runde pregovora pod okriljem posredničke "trojke" u Briselu.\nZvanični predstavnik ruskog Ministarstva inostranih poslova Mihail Kaminjin rekao je da poseta Jeremića Rusiji odražava visok intenzitet rusko-srpskog političkog dijaloga, kao i da političke odnose Beograda i Moskve karakteriše poverenje, duboko razumevanje i bliska koordinacija napora u bilateralnim odnosima i na medjunarodnoj areni.\nPrema njegovim rečima, Moskva Srbiju smatra jednim od prioritetnih partnera na Balkanu, a poseta Jeremića predstavljaće dobru mogućnost da se razgovara i o ključnim projektima trgovinsko-ekonomske saradnje.\nU isto vreme, predstavnik Rusije u posredničkoj trojci Kontakt grupe Aleksandar Bocan-Harčenko izjavio je da je "ideja o rešavanju statusa Kosmeta po modelu Olandskih ostrva, koja pripadaju Finskoj, a koju je ponudila delegacija Beograda na tek zavšenoj rundi pregovora, vrlo interesantna za diskusiju".\n"Zadovoljan sam što je beogradska delegacija iznela vise pojedinosti u vezi sa uporedjivanjem sa modelom široke autonomije", rekao je Bocan-Harčenko u intervjuu za "Glas javnosti". On je kazao da mu je žao što nije došlo do detaljne rasprave o tome, i zato što je delegacija Prištine rekla da taj model "uopšte nije prihvatljiv za njih".\nHarčenko je ocenio da se ne može reći da su propali pregovori Beograda i Prištine, jer će, kako je dodao, uskoro biti održan još jedan sastanak, i da je ubedjen da šansa postoji iako je ona sada "stvarno jako mala".


Politika - datum: 2021-01-20 PARLAMENT ĆE GLASATI O AKTIMA KOJE JE VRATIO ĐUKANOVIĆ\nSa jedne od sjednica Skupštine - Foto: LAZAR RUZIC Skupština opet o zakonima\nLiberalna partija apelovala je da se vanredna sjednica Skupštine Crne Gore zakazana za danas odloži do konačne odluke Ustavnog suda na osnovu postupka za ocjenu ustavnosti i zakonitosti podnijetog od strane poslanika parlamentarne opozicije. Apeluju i na Ustavni sud da što hitnije donese odluku o pokrenutom postupku za ocjenu ustavnosti i zakonitosti prethodne sjednice Skupštine.\n– Poslanik Liberalne partije Andrija Popović neće učestvovati u radu takve Skupštine pod ovim okolnostima, kada je doveden u pitanje crnogorski pravni poredak, Ustav i zakon, sve do momenta dok Ustavni sud ne donese odluku o spornim pravnim aktima. Apelujemo i da se dvije vanredne sjednice zakazane za srijedu odlože do 1. marta, kada počinje redovno proljeće zasjedanje Skupštine Crne Gore, a do tada će, vjerujemo, Ustavni sud donijeti odluku koja je obavezna i izvršna i LP će je poštovati – navodi se u saopštenju.\nSkupština Crne Gore danas će glasati o zakonima koje je usvojila 29. decembra prošle godine, a koje je predsjednik države Milo Đukanović vratio na ponovno odlučivanje. Poslanici će se ponovo izjasniti o izmjenama zakona o slobodi vjeroispovijesti ili uvjerenja i pravnom položaju vjerskih zajednica, o radu, o državnim službenicima i namještenicima i o zdravstvenoj zaštiti.\nĐukanović je vratio i izmjene zakona o kreditnim institucijama, o sanaciji kreditnih institucija i o fiskalizaciji u prometu proizvoda i usluga. Iz opozicije je najavljeno da neće prisustvovati sjednici.


Ivan Vujačić izabran za člana Upravnog odbora AmCham-a\n11 Februar 2011.\nProfesor Ivan Vujačić, član Upravnog odbora Eurobank EFG, izabran je za člana Upravnog odbora Američke privredne komore u Srbiji. Na desetoj godišnjoj Generalnoj skupštini AmCham-a, kompanije članice odlučile su je da će od sada dužnost drugog potpredsednika Komore obavljati Miloš Đurković (Hewlett Packard Serbia).\nBeograd, 11. februar 2011 – Profesor Ivan Vujačić, član Upravnog odbora Eurobank EFG, izabran je za člana Upravnog odbora Američke privredne komore u Srbiji. Na desetoj godišnjoj Generalnoj skupštini AmCham-a, kompanije članice odlučile su je da će od sada dužnost drugog potpredsednika Komore obavljati Miloš Đurković (Hewlett Packard Serbia). Za novog blagajnika izabran je Stiven Fiš (Stephen Fish - Ernst & Young Beograd), a među novim članovima Upravnog odbora su i Zoran Petrović (Raiffeisen banka), Jelena Kralj (Pedersen & Partners) i David Banjai (Ball Packaging Europe Belgrade Ltd).\nProfesor Vujačić postao je član Upravnog odbora Eurobank EFG u novembru 2010. godine.


U ViK-u od januara 2018. godine zaposleno 78 novih radnika - Klix.ba\nPotvrdila direktorica U ViK-u od januara 2018. godine zaposleno 78 novih radnika\nU ViK-u od januara 2018. godine zaposleno 78 novih radnika\n13.5.2019. u 11:17\nVodovod i kanalizacija preduzeće Azra Muzur zaposleni\nU sarajevskom javnom preduzeću Vodovod i kanalizacija u periodu od 1. januara 2018. godine do 30. marta 2019. godine zaposleno je 78 novih radnika.\nZastupnik u Skupštini Kantona Sarajevo Igor Stojanović zatražio je od direktorice ViK-a Azre Muzur da mu dostavi podatke o novim osobama koje su zaposlene u ovom javnom preduzeću u periodu od 1. januara 2018. godine do 30. marta 2019. godine.\n"U navedenom periodu je zaposleno 78 radnika na određeno vrijeme, od kojih 72 na realizaciji NRW projekata", piše u odgovoru Azre Muzur.\nOna dalje objašnjava kako je 7. maja 2018. godine troje radnika na Postrojenju za prečišćavanje otpadnih voda na Butilama promijenilo status iz određenog na neodređeno, a na osnovu zaključka Vlade KS od 26. aprila 2018. godine (vlada premijera Adema Zolja).\n"U 2018. godini angažovano je 29 radnika na privremenim ili povremenim poslovima (javni radovi). Sredstva je osigurao Kanton Sarajevo. Na osnovu ugovora o djelu u ovom periodu su angažovane ukupno četiri osobe", navela je Muzur.


NJihove kolege iz druge branše, organizatori venčanja i drugih proslava, sastali su se sa premijerkom Anom Brnabić i ministrima finansija i trgovine, Sinišom Malim i Tatjanom Matić.\nPredsednik Udruženja "Ivent industrija Srbije" Boško Bubanja je posle sastanka rekao da su nadležni obećali da će Vlada Srbije razmotriti modele pomoći predstavnicima takozvane ivent industrije, koji već devet meseci ne rade.\n- Ministar Mali imao je dosta tvrd stav da svi moramo da podnesemo teret krize i da je država već dala pomoć privrednicima, ali je premijerka pokazala razumevanje za naše probleme, jer mi jedini nismo uopšte radili već mesecima - rekao je Bubanja. - Dogovoreno je da Ministarstvo trgovine napravi analizu stanja u ovoj grani ugostiteljstva u vezi sa brojem firmi koje se bave tim poslom, brojem zaposlenih u njima i drugim pokazateljima, kako bi se razmotrio model pomoći.\nNa platou u centru grada okupilo se nekoliko stotina posetilaca prestoničkih teretana, tražeći da se fitnes centri što pre otvore. Uz improvizovane sprave, vratila i benč klupe, poklonici sporta i zdravog načina života jasno su iskazali svoje mišljenje o restrikcijama koje su nadležni uveli.\n- Zaključavanje nije mera koja će doneti rezultate za sprečavanje virusa korona - priča šampion Srbije u bodi-bildingu Dalibor Dodić. - Sprečavanjem zdravog života neće se smanjiti zaraza, a vežbanjem se jača imuni sistem, koji je bitan u ovim situacijama. Takođe, jača se telesna funkcija da može odbrambeni mehanizam tela da se bori protiv ovog opakog virusa. Naši zahtevi su jasni, hoćemo da se u rad ponovo puste teretane, neka bude skraćeno radno vreme, ali da se omogući ljudima koji su u svetu rekreativnog ili profesionalnog sporta da mogu da treniraju i da rade na svom imunitetu i zdravlju.\nPREDSEDNIK Udruženja "Ivent industrija Srbije" Boško Bubanja je rekao da je odbijena mogućnost da u pomoć budu uključeni proizvođači venčanica, dekorateri, fotografske radnje i drugi privrednici koji prate ivent industriju, jer oni već dobijaju različite vrste podrške države:\n- Premijerka i ministar su rekli da kafići i restorani ne mogu računati na dodatnu pomoć, jer su oni prethodnih meseci kako-tako radili. Postoji mogućnost da noćni klubovi i barovi mogu dobiti još neku vrstu podsticaja države zato što su, takođe, odavno zatvoreni.


Međunarodni dan devojčica! | atina\nPrema podacima UN, žene i devojčice čine gotovo polovinu od 285 miliona ljudi koji su, samo u 2017. godini, prelazili međunarodne granice kako bi izbegli opasnost u sopstvenoj zemlji ili potražili bolje mogućnosti. Ove globalne migracije su deo realnosti i u Srbiji - od 2015. preko milion ljudi iz različitih azijskih i afričkih zemalja je prešlo preko teritorije Srbije.\nOvaj Međunarodni dan devojčica želimo da posvetimo svim hrabrim devojčicama koje su na putu ka boljem i dostojanstvenijem životu. One se suočavaju sa opasnostima i preprekamo koje nijedno ljudsko biće ne treba da spozna, a samo zbog toga što su devojčice dodatno se bore i protiv rodno zasnovanog nasilja.\nIstanbulska konvencija protiv nasilja nad ženama je jedan od najvažnijih instrumenata koji pruža dubinsko razumevanje, ali i okvir za rešavanje, problema rodno zasnovanog nasilja. Konvencija eksplicitno prepoznaje nasilje nad ženam i devojčicama kao ozbiljnu povredu ljudskih prava i prepreku u ostvarivanju društvene jednakosti između žena i muškaraca. Republika Srbija je ratifikovala ovaj ključni dokument 2013. godine.\nU okviru monitoringa implementacije Istanbulske konvencije, NVO Atina je pripremila nezavistan individualni izveštaj u vezi sa nasiljem nad ženama i devojčicama iz izbegličke populacije, koji je predala GREVIO ekspertskoj grupi.\nOsim individualnog izveštaja na temu nasilja nad ženama i devojčicama u migrantskoj populaciji, NVO Atina je učestvovala u zajedničkom procesu monitoringa koji je vodila Mreža SOS Vojvodina.\nIzveštaj je baziran na Atininom iskustvu rada na terenu i istraživanjima sprovođenim prethodnih godina.\nOvde možete naći više informacija o Atininom radu tokom izbegličke krize.\nOvde možete naći informacije o trenutnim aktivnostima Atine u vezi sa poboljšanjem položaja devojčica i žena iz izbelgičke populacije.


Incident na Egeju: Turski helikopter leteo oko grčkog ostrva, Grci pucali? - Sputnjik Srbija\n11:42 10.04.2018 Preuzmite kraći link\nTurski helikopter leteo je u ponedeljak uveče oko malog istočnog grčkog ostrva Ro, a tu oblast je napustio nakon što su grčke trupe ispalile pucnje upozorenja, navodi danas grčki list „Katimerini“.\nIncident se dogodio sinoć oko 23.30 sati, a nejasno je o kom tipu helikoptera je reč, piše grčki list.\nNeimenovani izvori u Ministarstvu odbrane Grčke rekli su da su primenjeni grčki propisi, a takođe su naveli da je ministar odbrane Panos Kamenos u stalnom kontaktu sa šefom Generalne vojne komande i načelnikom Generalštaba oružanih snaga Grčke.\nO incidentu je, napominje „Katimerini“, obavešten i grčki premijer Aleksis Cipras.\nIzvori u grčkom Ministarstvu odbrane kažu da su ovakvi incidenti namerni, kako bi za njih čulo tursko javno mnjenje.\nIsti izvori navode da se Grčka uzdržava od bilo kakve provokacije i da će odgovoriti na takve akcije u skladu s međunarodnim propisima.\nGrčki list napominje da su u nedelju dva turska borbena aviona ušla u Region informacija o letenju Atine, ignorišući neformalni moratorijum o vojnim aktivnostima između Grčke i Turske za vreme velikih verskih praznika.


ZAKON O KONVERZIJI STAMBENIH KREDITA INDEKSIRANIH U ŠVAJCARSKIM FRANCIMA: Udruženje banaka navodi da se konverzija odvija se u skladu sa Zakonom\nBanke u Srbiji rešavaju pitanja stambenih kredita indeksiranih u švajcarskim francima u potpunosti u skladu sa Zakonom o konverziji stambenih kredita indeksiranih u švajcarskim francima ("Sl. glasnik RS", br. 31/2019 - dalje: Zakon), saopštilo je Udruženje banaka Srbije.\nKako je objašnjeno, u ponudi za konverziju kredita indeksiranih u švajcarskim francima, svaka banka će ponuditi kamatu koju bi klijent dobio u toj banci na dan 31. marta ove godine. U slučaju da je na taj dan banka u ponudi imala kredite u evrima sa višom kamatnom stopom, primeniće stopu koju je predvideo Zakon, a ona iznosi 3,4 odsto.\nZakonom, usvojenim krajem aprila ove 2019. godine, preostali dug korisnicima tih kredita posle obračuna u evrima umanjuje se za 38 odsto. Tim leks specijalisom se rešava problem 15.785 građana Srbije koji imaju kredite u švajcarskoj valuti.\nIzvor: Vebsajt N1, 27.05.2019.


Medvedev: SAD priznale krah svoje strategije odlaskom iz Avganistana\nTanjug 11. septembra 2021. 13:23\nMOSKVA – Odlaskom iz Avganistana Amerika je otvoreno priznala krah strategije čiji je cilj bio uspostavljanje sveobuhvatnog vojno-političkog prisustva, ocenio je zamenik predsednika ruskog Saveta za bezbednost Dmitrij Medvedev.\nPokušavajući da spase svoju reputaciju i autoritet NATO u celini, američka administracija je odbila da prizna poraz i umesto toga počela je da se služi formulom „nas ne isteruju, sami odlazimo“, naveo je Medvedev u autorskom članku za Gazeta.ru.\nMedvedev je primetio da je predsednik Bajden ukazao da povlačenje vojske ne znači samo kraj kampanje u Avganistanu nego i kraj ere ‘velikih vojnih operacija s ciljem preuređivanja drugih država’.\n„Njegove reči suštinski znače otvoreno priznanje Vašingtona da je njihova strategija uspostavljanja sveobuhvatnog vojno-političkog prisustva doživela krah“, naveo je Medvedev, prenosi Sputnjik.\nOn upozorava i na novu migrantsku krizu za Rusiju i zemlje Centralne Azije zbog situacije u Avganistanu. U tom kontekstu naglašava važnost osiguravanja bezbednosti Rusije i zemalja ODKB.\n„Avganistanci čine jednu od najvećih grupacija izbeglica koje spas traže u Evropi. Novi talas migrantske krize preti i Rusiji i zemljama Centralne Azije“, ističe Medvedev.\nMedvedev smatra i da su posledice vojnog prisustva SAD u Avganistanu katastrofalne, imajući u vidu da je Vašington uludo uložio 1,5 biliona dolara u tu zemlju, a nije uspeo da pobedi terorizam.\nU regionu, kako je istakao, i sada deluju desetine hiljada ekstremista.\nUN: Ohrabruju izjave svetskih lidera o pomoci zemljama u…


Причу о Сребреници пренијети на научни дискурс | Јадовно 1941. – КУЛТУРА СЈЕЋАЊА\nPriču o Srebrenici prenijeti na naučni diskurs\nPotpuna podrška odbrani optuženih iz Republike Srpske za genocid i insistiranje da se srebrenička tragedija sa mitološkog prenese na naučni diskurs predstavljaju najbolji put za Srbe i Srpsku da stave tačku na ovu priču, poručeno je na prvoj javnoj debati Srpskog demokratskog foruma u Banjaluci.\nSociolog Aleksandar Savanović smatra da ponovna aktuelizacija kvalifikacija Republike Srpske kao “genociodne tvorevine” predstavlja koordinisanu akciju čiji je jedan aspekt korištenje teme o genocidu kao pandana slučaju “Dobrovoljačka” i pokušaj stvaranja balansa za ovaj zločin.\nPrema njegovim riječima, drugi aspekt je osporavanje prava na političko postojanje Republike Srpske kroz eventualne presude Ratku Mladiću i Radovanu Karadžiću u Haškom tribunalu, a ponovno pokretanje teme o političkom subjektivitetu Srpske vidi se i u preporuci Evropske komisije u kojoj se ponovo insistira na nefunkcionalnosti BiH.\nSavanović je istakao da se, ukoliko se ostavi politički subjektivitet Srpskoj, nastoji nametnuti jedna vrsta nameta u smislu da se kolektivitet obaveže na jednu vrstu reparacija za genocid.\nOn se osvrnuo i na emisiju Federalne televizije ”60 minuta” u kojoj su na eksplicitan način iznesene tvrdnje o genocidnosti Srpske, kao i nastupe lidera LDP-a Čedomira Jovanovića i pisca Andreja Nikolaidisa, naglasivši da ekstremistički tekstovi, kao i najave Zakona o zabrani negiranja genocida isključuju mogućnost da se ovo pitanje naučno ispituje.\nDirektor Republičkog centra za istraživanje ratnih zločina Janko Velimirović smatra da bošnjačka strana čeka zbrajanje presuda za genocid, kako bi BiH pokrenula reviziju presude Međunarodnog suda pravde u Hagu po tužbi protiv Srbije.\nOn je iznio podatak da je do sada pred Haškim tribunalom 21 lice optuženo i jedno pravosnažno osuđeno, te da se vode tri prvostepena postupka po optužnici za genocid, a pred Sudom BiH optuženo je 27 lica, dok ih je osam pravosnažno osuđeno.\nPrema riječima istoričara Željka Vujadinovića, potrebno je analizirati i rad stranih obavještajnih službi u kreiranju događaja koji su uticali na kvalifikovanje Republike Srpske kao genocidne tvorevine. Vujadinović je ocijenio da je položaj Republike Srpske uslovljen trenutnim položajem tradicionalno velikih sila, prije svega nepostojanjem stabilnije veze u odnosima SAD i Rusije.\n“Sa druge strane, zapadne sile ne dozvoljavaju stvaranje muslimanske drževe u BiH, ali koriste tu težnju za stvaranje potpune nestabilnosti i onemogućavanje stvaranja stabilne srpske zajednice na ovom prostoru”, naglasio je Vujadinović.


Član opštinskog veća zadužen za lokalni ekonomski razvoj Radivoj Debeljački ističe da je odziv bio sasvim zadovoljavajući.\n- Imali smo veomu kvalitetnu edukaciju o tome kako se sastavljaju konkursne prijave za evropske fondove, gde se oni nalaze i kako se realizuju projekti koji se kasnije ostvaruju. Ovo je bilo inicijalno predavanje, a tri dana ,koliko je sve trajalo, je za ovako obimnu temu veoma malo vremena da se nauči sve ono što je neophodno – poručuje Debeljački i dodaje da je ovo ipak samo jedan od koraka koji će se ostvariti u narednom periodu.\nPrema njegovim rečima, opština Srbobran sada može da se pohvali da je ušla krug opština i gradova koji redovno učestvuju na različitim vidovima evropskih konkursa, a da su sada aktuelna dva koja su predate Evropskoj komisiji.\n- Tiču se Zadružnog doma, gde sarađujemo sa opštinom Tazlar iz Mađarske, kao i Pozorištanca u kome zajedno sa Janošhalmom, našom pobratimljenom opštinom, želimo da završimo protivpožarnu zaštitu. Uz sve to treba dodati da će se različite manifestacije koje vezuju srpsko i mađarsko stanovništvo realizovati kroz te projekte – naglašava rukovodilac Kancelarije za lokalni ekonomski razvoj koji se nada da će oni biti prihvaćeni od strane Evropske komisije.\nAko se to ipak ne dogodi, naš sagovornik kaže da će opština videti gde su greške, koje su, za ovaj prvi put, sigurno napravili.\n- Svake sledeće godine ćemo konkurisati i pokušavati da ih ostvarimo. Naš lokalni budžet ne može da se oslanja samo na izvore finansiranje preko Pokrajine i Republike, već moramo da pronalazimo neke druge načine, kao što su ovi evropski fondovi i tako obezbedimo više sredstava – zaključuje Radivoj Debeljački.


EU: Balkanske zemlje zajedno da upravljaju tokom izbeglica\nDržave na takozvanoj balkanskoj izbegličkoj ruti neće više smeti bez dogovora sa susedima da dopremaju izbeglice i migrante na susedne granice, piše u nacrtu deklaracije koji je pripremila Evropska komisija, a čije se usvajanje očekuje u nedelju, na skupu lidera zemalja takozvane "balkanse rute" od Grčke do Nemačke.\nOgroman priliv izbeglica i migranata na tzv. Balkanskoj ruti, izazov je koji ne mogu da reše države same, već je potreban odlučan, zajednički, prekogranični pristup, baziran na pragmatičnoj saradnji nacionalnih, regionalnih i lokalnih vlasti, te jedino tako može da uspe, mišljenja je Evropska komisija koja u nacrtu takozvanih Junkerovih 16 tačaka od šefova država i vlada koji će se okupiti na vanrednom sastanku u nedelju 25.10. u Briselu, traži da susedi rade zajedno, a ne jedni protiv drugih, i da izbeglice tretiraju na human način u skladu sa Ženevskom konvencijom. Takođe traži da migrante koji ne zadovoljavaju uslove za međunarodom zaštitom, prema hitnoj proceduri, vraćaju u zemlju porekla.\nLideri se obvezuju da se sprovođenje dogovorenih mera nadgleda i evaluira na nedeljnoj bazi.\nŠto se tiče zajedničkog upravljanja migrantskim tokovima, od čelnika na briselskom sastanku očekuje se da s punim kapacitetom registriraju ulaske, koristeći biometrijske podatke. Takva registracija ne zamenjuje obaveznu registraciju u skladu sa zajedničkim evropskim sistemom azila.


'Orlovi' spremni za zlato, večeras finale EP Srbija - Slovenija | Novosadski informativni portal 021\nSrbija je od nastupa pod tim imenom osvojila jednu medalju na Evropskom prvenstvu - srebrnu 2009. godine u Poljskoj, dok će Slovenija po prvi put igrati za neko od odličja.\nSvetski i olimpijski vicešampion Srbija pretrpela je jedan poraz na ovogodišnjem turniru, od Rusije u grupnoj fazi, dok je Slovenija neporažena stigla do finala.\nEkipa Aleksandra Đorđevića pobedila je u polufinalu Rusiju sa 87:79, a Slovenija, koju sa klupe predvodi srpski trener Igor Kokoškov, bila je ubedljiva protiv Španije, 92:72.\nOd raspada Jugoslavije, Srbija je u zajednici sa Crnom Gorom osvojila tri zlata i jednu bronzu na evropskim šampionatima.\nU utakmici za treće mesto danas od 16 časova igraju Španija i Rusija.


U Sarajevu mirni protesti sindikata, u RS bez okupljanja radnika – Svet - Čivijaš radio\nU Sarajevu mirni protesti sindikata, u RS bez okupljanja radnika – Svet\nČlanovi Sindikata metalaca Federacije Bosne i Hercegovine protestovali su danas mirno ispred zgrade entitetske vlade u Sarajevu i dali vlastima rok od 30 dana da počnu pregovore o granskim ugovorima, uz upozorenje da će krenuti u veliki bunt ako do toga ne dođe.\nPiše: Beta 01. maja 2021. 15.55\nFoto: AP Photo/Eldar Emric\nPredstavnik Sindikata Bajro Melez izjavio je da su njihovi zahtevi da hitno i bez odlaganja bude utvrđena najniža plata u Federaciji BiH, da privreda bude oslobođena visokih nameta i da vakcine budu date onima koji rade za mašinama i doprinose zemlji, a ne predstavnicima vlasti.\n„Ukoliko to ne ispune, idemo u veliki bunt, ovo više nećemo trpeti“, rekao je Melez novinarima.\nOn je kazao da Sindikat metalaca predstavlja 70.000 radnika i da se njihovim zahtevima pridružilo sedam industrijskih granskih sindikata, čiji su predstavnici protestovali s njima.\nNaveo je da će pregovori s predstavnicima poslodavaca o granskim ugovorima početi u drugoj polovini maja, kako bi i industrijski sindikati imali legalne granske ugovore.\nU Sarajevu je danas, na Praznik rada, organizovano više protesta radnika, a zahtevi svih su slični, dostojanstven rad, plata za taj rad i dostojanstven život.\nU Republici Srpskoj sindikati danas nisu organizovali protestne skupove, iako javna okupljanja nisu zabranjena.\nPrema procenama Saveza sindikata RS, od početka pandemije korona virusa u Republici Srpskoj je bez posla ostalo oko 11.000 radnika.\nZbog krize koju je izazvala pandemija, u BiH je oko 250.000 radnika u neposrednom riziku od gubitka posla, pokazalo je istraživanje Međunarodne organizacije rada i Evropske banke za obnovu i razvoj.\nPrevious U BiH 371 novi slučaj korona virusa, preminulo 28 osoba – Svet\nNext U Rusiji od januara do marta 25 odsto više umrlih nego za tri meseca prošle godine – Svet


Sofija upozorava Skoplje: nema "bugarskih fašističkih okupatora"\nSofija upozorava Skoplje: nema “bugarskih fašističkih okupatora”\nBy Clive Leviev-Sawyer / Објављено на: October 9, 2019\nBugarska zamenica premijera i ministarka spoljnih poslova Ekaterna Zaharieva saopštila je danas neke od uslova koje Sofija stavlja pred Skoplje da bi podržala Republiku Severnu Makedoniju u dobijanju datuma za pregovore o članstvu Evropskoj Uniji.\nTri tačke koje se tiču raznih istorijskih perioda a osetljive su već decenijama, ostaće takve.\nBugarski zahtevi uključuju ukidanje bilo kakvih zahteva Severne Makedonije prema makedonskoj nacionalnoj manjini u Bugarskoj.\nDrugo je uklanjanje svih znakova koji imaju antibugarski stav, kao oni koji ukazuju na “bugarske fašističke okupatore”.\nKao deo tadašnje Jugoslavije današnja Severna Makedonija je bila pod bugarskom upravom u vreme kada je ova bila deo Hitlerove osovine. Pod tom administracijom, više od 11 000 Jevreja je deportovano u takozvanu “novu zemlju” i likvidirani su u masovim egzekucijama u nacističkom kampu smrti Treblinka.\nBugarska takođe poziva na zaustavljanje govora mržnje i anti-bugarsku kampanju u organizacijama koje podržava država i u medijima u Severnoj Makedoniji.\nSofija traži i konsenzus o istorijskoj ličnosti Goce Delčevu te o Ilindenskom ustanku.\nBugarska želi jasno opredelenje o tome kada će teme iz udžbenika istorije biti dogovorene na Zajedničkoj ekspertskoj komisiji za pitanja istorije i obrazovanja između Bugarske i Severne Makedonije.\n“Podržaćemo otvaranje pregovora sa EU ali sa jasnim uključenjem ovih uslova u okvir pregovora. To su takođe uslovi za pristupanje,” rekla je Zaharieva.\nOdnosi između Bugarske i Severne Makedonije su postali opušteniji nakon što su obe zemlje ratifikovale ugovore o dobrosusedstvu. Kasnije su, međutim, tenzije ponovo isplivale na površinu na pitanjima zajedničke istorije, i Bugarski političari su naglasili da podrška ove zemlje Severnoj Makedoniji za evroatlantske integracije nije bezuslovna./ibna


Google: Kako je COVID-19 uticao na globalni obrazovni sistem? - Marketing Mreža\nSVET – Kako bi podržali inicijativu globalne organizacije Global Citizen, Google je lansirao kampanju kako bi podigao svest i podstakao aktivnosti u oblasti obrazovanja dece.\nKampanja koju je agencija BBH kreirala kao deo Google-ovog godišnjeg programa Global Lighthouse Partnership, za cilj ima da pomogne u pokretanju aktivnosti vezano za ciljeve globalnog plana oporavka građana. Plan oporavka podrazumeva povratak dece u učionice, obezbeđivanje hrane za sve i posvećenost očuvanju planete do 2030. godine.\nVideo, koji je režirao Cleo Samoles-Little, fokusira se na usporavanje u edukaciji usled pandemije Covid-19 u celom svetu.


U akciji "Tref" otkriveni droga i oružje - Klix.ba\n7.8.2014. u 14:15\nU akciji "Tref", u kojoj je uhapšeno 11 lica nakon pretresa na 13 lokacija na području Kiseljaka, Busovače i Sarajeva, pronađeno je i privremeno oduzeta određena količina narkotika, oružja, mobilnih telefona i druge opreme, saopšteno je iz Granične policije BiH.\nPrilikom pretresa pronađeni su kokain, spid, marihuana, sjemenke marihuane, tablete, tri pištolja, municija, oprema za ometanje GSM signala, mobilni telefoni, SIM kartice i drugi predmeti koji će se koristi u dokaznom postupku.\nAkciju su sproveli pripadnici Granične policije BiH, u saradnji sa pripadnicima MUP-a Kantona Sarajevo i MUP-a Srednjobosanskog kantona, a 11 osoba uhapšeno je zbog osnova sumnje da su počinili krivično djelo organizovani kriminal u vezi sa neovlaštenim prometom opojnim drogama.\nU okviru akcije "Tref" 23. jula zaplijenjeno je više od četiri kilograma skanka, a do sada je u okviru ove akcije oduzeto više od šest kilograma te droge.\nGranična policija BiH akcija Tref


Novi predsednik Confindustria Serbia u poseti Uniji poslodavaca Srbije | Unija Poslodavaca Srbije\nNovi predsednik Confindustria Serbia u poseti Uniji poslodavaca Srbije\nNovi Predsednik Confindustria Serbia gospodin Patrizio Dei Tos i direktorka ove organizacije gospođa Irena Brajović, sa najbližim saradnicima posetili su Uniju poslodavaca Srbije, kojom prilikom je održan sastanak sa Predsednikom Unije gospodinom Milošem Nenezićem i Direktorom Unije gospodinom Srđanom Drobnjakovićem.\nNa sastanku su predstavnici naših organizacija predstavili iste, kao i aktivnosti, projekte, inicijative po kojima smo prepoznatljivi i koje su urodile za privredu značajnim rezultatima.\nRazgovor je vođen u cilju konkretizovanja dogovora iz Sporazuma o saradnji koji su Confindustria Serbia i Unija poslodavaca Srbije potpisali, naročito u oblastima kojima se regulišu uslovi rada, minimalna cena rada, odnos sa zaposlenima, posredovanju u približavanju škola preduzećima, zajedničkim projektima na temu promocije preduzetništva, zaštite životne sredine (odlaganja i uništenja industrijskog otpada, energetske efikasnosti i dr.).\nDogovoreno je da će se buduća saradnja odvijati putem zajedničkih aktivnosti na kreiranju boljih uslova poslovanja kroz smanjenje poreza i doprinosa na zarade, olakšicama za poslovanje, kolektivnom pregovaranju u cilju dogovora sa sindikatima boljih uslova rada za zaposlene, ali s druge strane i veće fleksibilizacije rada i odgovornosti prema poslu.\nZaključeno je da naše organizacije moraju biti prepoznate po zagovaranju za rastuću ekonomiju, što znači ekonomiju u interesu ne samo industrijalaca, već i svakog zaposlenog,\nKratak video možete pogledati ovde


► Ana Brnabić: Pristupanje EU interes građana Srbije\n11.10.2017 | 17:35h ► 22:45h Beograd\nFoto: Beta, European Parliament\nA. Brnabić: Konsenzus s EU za nova poglavlja, Junker dolazi u Beograd\nPredsednica srpske vlada Ana Brnabić je izjavila po završetku posete sedištu Evropske unije u Briselu da je "postignut konsenzus" s čelnicima EU da se do kraja godine otvore nova poglavlja u pregovorima o članstvu Srbije i Unije i saopštila da će predsednik Evropske komisije žan-Klod Junker na proleće 2018. posetiti Srbiju.Ana Brnabić je to rekla posle razgovora s visokom predstavnicom EU Federikom Mogerini koja je želela da ponovo naglasi "čvrsto uverenje da je budućnost Srbije u Evropskoj uniji i na tome se dosledno i uporno dela".\nVisoka predstavnica EU je ukazala takođe na veliku važnost regionalne saradnje i "prevazilaženje nekih duhova prošlosti", istakavši "značajne ekonomske rezultate Srbije u proteklim godinama" i uvažavanje za ulogu Srbije u regionu.\nOna je istakla da su sad dalji koraci reforma javne uprave, obrazovanje, digitalizacija i dugoročno održiv ekonomski rast, kao i veća posvećenost vladavini prava što Srbija mora učiniti i u okviru pregovora o članstvu s EU o "najizazovnijim poglavljima 23 i 24", jer to bitno posebno za prebražaj pravosuđa, što je važno za građane i privredu.\nAna Brnabić je podvukla takođe "instrumentalnu ulogu" stabilnosti regiona za sprovođenje reformi i približavanje EU, za šta "nije toliko važno koliko se brzo približavamo EU, već koliko se sprovode reforme".\nBrnabić smatra da je prvih sto dana rada Vlade bilo uspešno\nPremijerka Srbije Ana Brnabić večeras je izrazila zadovoljstvo radom Vlade Srbije u prvih sto dana, istakavši da je urađeno mnogo dobrih stvari o kojima će detaljnije govoriti u subotu, 14. oktobra.\nBrnabić je za Radio televiziju Vojvodine ocenila i da je uspešnom radu vlade koju predvodi doprinelo to što je nastavljen kontinuitet sa prethodnom vladom čiji je premijer bio Aleksandar Vučić.\n"Ova vlada je vlada kontinuiteta sa vladom Aleksandra Vučića", rekla je Brnabić, istakavši da je ponosna što je na čelu Vlade Srbije.\nUkazala je i na brojne zvaničnike EU i stranih država koji posećuju Srbiju i ocenila da i to govori o visokom međunarodnom ugledu koji Srbija uživa.\n"Imamo i zajedničke sednice vlada sa Mađarskom i Slovenijom, zahtevi za bilateralnim posetama su stalni", rekla je ona.\nO sto dana rada Vlade Srbije Brnabić će, kako je ranije najavljeno, govoriti 14. oktobra u Kruševcu.


FIFA kaznila Rusiju, šta li će tek biti na Mundijalu\nNaslovna / Fudbal / Svetsko prvenstvo u fudbalu / FIFA kaznila Rusiju, šta li će tek biti na Mundijalu\nDomaćin SP na udaru disciplinaca Svetske kuće fudbala\n2018-05-08 19:45 > 19:45\nDisciplinska komisija Svetske fudbalske federacije (FIFA) kaznila je danas Fudbalski savez Rusije sa 30.000 švajcarskih franaka zbog rasističkih uzvika navijača tokom prijateljske utakmice Rusija-Francuska, u Sankt Peterburgu.\nMilijaš: Ova titula je posebna!\nTokom jučerašnje utakmice s tribina su se sporadično čuli krici nalik majmunskim, kada bi tamnoputi fudbaler Francuske došao do lopte, kao i kada je krajem marta Pol Pogba postigao drugi gol za pobedu Francuke od 3:1.\nFIFA navodi da je Disciplinska komisija posle "temeljne istrage, uključujući i pregled video dokaza", primetila "težinu incidenta, ali i da su to učinili malobrojni navijači".\nStadionu u Sankt Peterburgu biće domaćin sedam utakmica Svetskog prvenstva koje se igra od 14. juna do 15. jula, uključujući utakmicu Rusija-Egipat, i jednog polufinala. Evropska fudbalska unija (UEFA) je ove sezone dvaput vodila istragu protiv Zenita iz Sankt Peterburga zbog rasističkih ispada na međunarodnim utakmicama.\nĐukić: Utakmica sezone!\nLučanci sanjaju san\nTopić: Žao mi je pod kakvim okolnostima sam došao na mesto prvog trenera\nPrethodna Reprezentativac Francuske pola godine van terena, Mundijal ostao san\nPutinovih pet golova u meču sa bivšim zvezdama NHL lige\nZlatni Znarok podneo ostavku, evo ko će voditi Ruse na SP


Jokić u istoriju: Postao MVP najjače lige sveta - Svetionik.com\nNovosadski informativni portal #110\n12 mesto 1,168\n110 Jokić u istoriju: Postao MVP najjače lige sveta\nNovosadski informativni portal 021 3 mesto · 08.06.2021 23:58\nNikola Jokić je MVP NBA lige za sezonu 2020/21.\nNovosadski informativni portal 021 3 mesto · 21.06.2021 14:43\nPrvi novosadski Mekdonalds restoran, u centru grada, na Trgu slobode, zatvoren je posle 25 godina rada. Pročitaj više\nNovosadski informativni portal 021 · 21.06.2021 21:16\nDa li će biti četrtog talasa i kada bi moglo doći do njega i dalje ne može da se utvrdi, ističe epidemiolog prof. dr Vladimir Petrović, direktor Instituta za javno zdravlje Vojvodine. Pročitaj više\nNovosadski informativni portal 021 2 mesto · 20.06.2021 16:15\nNovi Sad u protekla 24 časa nije zabeležio nijednog novozaraženog kovidom. Pročitaj više\nDanas: Vozovi između Novog Sada i Beograda će ići 200 km/h, ali čitavih četiri i po minuta\nNovosadski informativni portal 021 2 mesto · 22.06.2021 08:59\nNakon što obnova pruge Beograd - Novi Sad bude završena i prvi vozovi počnu da saobraćaju početkom 2022, na toj relaciji će se zaista putovati brzinom od 200 kilometara na sat. Pročitaj više\nNovosadski informativni portal 021 2 mesto · 19.06.2021 11:56\nNovosadski informativni portal 021 3 mesto · 21.06.2021 11:45\nPočelo je leto i sačekale su nas visoke temperature. Pročitaj više\nBrnabić predložena za Vidovdansku nagradu "za časno i odgovorno obavljanje državničkih poslova"\nNovosadski informativni portal 021 2 mesto · 22.06.2021 11:46\nPremijerka Srbije Ana Brnabić predložena je za Vidovdansku nagradu, najviše priznanje Grada Kruševca. Pročitaj više\nNovosadski informativni portal 021 2 mesto · 20.06.2021 11:16\nNismo pobedili koronu, ali jesmo na dobrom putu da to uradimo, izjavio je infektolog Mijomir Pelemiš, navodeći da, međutim, nikako ne možemo biti zadovoljni kad nam svakog dana ljudi umiru. Pročitaj više\nNovosadski informativni portal 021 3 mesto · 23.06.2021 19:44\nMinistar finansija Siniša Mali oglasio se nakon što je Upravni sud poništio rešenje Odbora za profesionalnu etiku Univerziteta u Beogradu da mu se zbog plagijata ne prizna doktorat. Pročitaj više\nVidiš 3,719 vesti od ukupno 3,738.


Počela gradnja kanalizacione infrastrukture i u Kniću - Biznis Telegraf.rs\n26/11/21 | 14:36\nSvakog dana ide u drugu opštinu i pokreću takvi projekti prvi put posle 50 godina\nU Kniću su danas počeli radovi na izgradnji kanalizacione i putne infrastrukture u okviru projekta "Čista Srbija", u prisustvu ministra građevinarstva Tomislava Momirović koji je istakao da se nastavljaju velike investicije u ekološke projekte u Srbiji.\nOpština Knić dobiće najsavremeniji sistem za prečišćavanje otpadnih voda i više od 30 kilometara kanalizacione infrastrukture.\nU okviru ovog projekta biće napravljen i sistema za prečišćavanje otpadnih voda, čime će biti očuvano Gružansko jezero i stvoreni uslovi da građani Kragujevca koji se vodom snabdevaju sa ovog jezera imaju čistu i zdravu vodu.\n"Opština Knić koja u svom okruženju ima jedno od najlepših jezera u Srbiji nema u svojij okolini ni jedno postrojenje za prečišćavanje otpadnih voda. Zamislite koliko će ovo podići potencijale cele opštine. Ovo su realne investicije u ekološke projekte i što će realno doprineti boljem kvakitetu života ljudi", naveo je Momirović.\nDodao je da se svakog dana ide u drugu opštinu i pokreću takvi projekti prvi put posle 50 godina.\n"A, to kao da ostaje neprimećeno. Imamo pedesetak zgubidana u Beogradu koji idu i protestuju protiv ne znam čega, zalažu se za neke apstraktne stvari, a mi ulažemo stotine miliona evra kako bi našu prirodu sutra ostavili čistom. Mi moramo da sprovedemo ove projekte u 80 odsto opština u našoj zemlji u narednih četiri do pet godina i to nije politička priča", naveo je Momirović.\nMoramo da podržimo našu ekonomiju, ali i da očistimo naše planine i reke, naglasio je ministar. Kako je rekao, Beograd nema sistem za prečišćavanje otpadnih voda, kao ni 99 odsto naše zemlje.\n"Nije to od juče, ali kroz ove projekte mi menjamo tu situaciju i ovo je tek početak", rekao je Momirović.\nKako je najavljeno, u opštini Knić će u narednom periodu biti urađeno 35 kilometara kanalizacione mreže, kao i asfalt u širini od dva i po metra. Projekat "Čista Srbija" se sprovodi u saradnji sa kineskim partnerima u 14 gradova i opština Srbije.\nMinistar građevinarstva, saobraćaja i infrastrukture istakao je ovom prilikom da se uveliko radi na pripremi projekta za izgradnju Severne obilaznice i Gružanskog koridora koji bi trebalo da počne da se radi najkasnije na jesen sledeće godine.\nMomirović je povodom Dana opštine Knić dobio priznanje zaslužnog građanina ove opštine.\n26. novembar 2021 | 16:11\nKada ce poceti tj dovrsiti u Batajnici kanalizaciju ?


Bolnica Trebinje dobija magnetnu rezonancu i dijalizni centar – ATV\nObjavljeno: 13:00, 11.04.2017\nSakan: Infrastruktura prioritet\n“Za ovaj vrijedan aparat bile su zainteresovane mnoge bolnice u Republici Srpskoj, ali mi smo uspjeli da ga obezbijedimo, što će mnogo značiti pacijentima naše regije, a značajno će smanjiti i njihove troškove”, rekao je Mijanović.\n“U mom mandatu date su tri specijalizacije, od koju je jednu dobio Trebinjac, najbolji student medicine u Beogradu. Primljena su tri ljekara na neodređeno iz Foče – kardiolog, dermatovenerolog i radiolog, jedna medicinska sestra, jedan radnik na održavanju i jedan diplomirani ekonomista – dijete poginulog borca, dok se ljekar Slobodan Prtilo vratio u Bolnicu nakon obavljanja funkcije predsjednika Skupštine grada u prethodnom periodu”, pojasnio je Mijanović.\n“Povećali smo naš obim posla za oko 13 odsto, ali zbog nedostatka sredstava u Fondu došli smo u situaciju da imamo manje para, a da više radimo”, istakao je Mijanović i naveo da su prošle godine u Bolnici imali i 200 vožnji više pacijenata u Republici Srpskoj i inostranstvu jer su od Doma zdravlja preuzeli tu obavezu.\n“Mjera je isključivo pogodila ljekare koji imaju pristojna primanja, kao i smjenske sestre. U narednom periodu zalagaćemo se da radnicima koji imaju veliki obim posla obezbijedimo veće koeficijente”, rekao je Mijanović.


BankomatIQ: Novi multifunkcionalni bankomat Raiffeisen banke - Privredna štampa\n“Posebno mi je zadovoljstvo što je naša zaista široka mreža bankomata sada unaprijeđena sa jedanaest novih, multifunkcionalnih uređaja. Ujedno, raduje me što smo prva banka na ovom tržištu koja je svoju ponudu unaprijedila ovakvom vrstom bankomata. Naša želja je da klijentima ponudimo široku lepezu dodirnih tačaka sa Bankom te da im omogućimo da sami odaberu kanal poslovanja koji im najviše odgovara. Na ovaj način nastojimo približiti naše usluge klijentima, te skratiti njihovo vrijeme za obavljanje transakcija“, izjavio je Karlheinz Dobnigg, predsjednik Uprave Raiffeisen banke, te dodao da je riječ o bankomatima koji pored isplate novca s kartičnih računa nude i niz drugih funkcionalnosti.\nKorištenjem BankomatIQ-a, multifunkcionalnog bankomata, moguće je plaćanje režijskih računa uz naknade koje su do 80% niže u odnosu na naknade za transakcije u Raiffeisen poslovnici.\nMinistarstvo razvoja i poduzetništva Tuzlanskog kantona u saradnji sa Vanjskotrgovinskom komorom Bosne i Hercegovine i Evropskom bankom za obnovu…


Antić: Koridor 10 predstavlja veliku razvojnu šansu – Nadlanu.com\nAntić: Koridor 10 predstavlja veliku razvojnu šansu\nObjavljeno 2. okt 2013. / 11:41:23\n“To nije samo deonica kojom se prevoze ljudi od jedne do druge tačke, već je velika šansa za ovaj kraj. Ljudi iz Vranja ubrzano rade na razvoju svoje industrijske zone jer će novi auto-put privući investitore i uposliti narod, što je najvažnije”, rekao je Antić.\nOn je ocenio da je dobro što će u narednih petnaest dana u saobraćaj biti puštena još jedna deonicu od nekih petnaestak kilometara od Donjeg Neradovca do Srpske kuće.\n“Dobro je što se radi u skladu sa dinamikom i ugovorima koje koridori imaju potpisani, ali ima i dosta problema”, ukazao je Antić.\nOn je dodao da je najvažniji posao da se ti problemi rešavaju.\n“Imamo problem sa finansiranjem deonice od Levosoja do Srpske kuće, koja je bila predviđena iz Helenik plana. Grčka strana je otkazala finansiranje i mi moramo u danima i nedeljama pred nama da obezbedimo novo finansiranje tog projekta”, objasnio je Antić.\nOn je naglasio da postoje problemi vezani za eksproprijaciju kroz Grdeličku klisuru.\n“Ovog puta je za celu tu deonicu predviđena fer cena, u skladu sa jednom realnom procenom Poreske uprave. Veći deo građana je prihvatio tu cenu, jedan deo nije, tako da imamo probleme u eksproprijaciji na deonici od dva kilometra”, rekao je Antić.\n“To moramo da rešimo, moramo uvesti izvođače u tu deonicu, a tim građanima poručujem da ili prihvate ovu cenu ili uđu u sudski proces, ali jednostavno ne mogu da blokiraju državu da radi auto put”, poručio je Antić.\nOn je istakao da upravo građani moraju da shvate da je taj auto-put u njihovom interesu i da će, kada prođe pored njihovih imanja, ta zemlja vredeti nekoliko puta više nego što vredi danas.\nDirektor Koridora Srbije Dmitar Đurović rekao je da se radi punom parom. Upitan kako je zadovoljan dinamikom izvođenja radova, Đurović je odgovorio da će deonica Donji Neradovac – Srpska kuća biti puštena u saobračaj u narednih deset do petnaest dana, u zavisnostoi od vremenskih uslova.\nŠto se tiče deonice “Terme” u dužini od 26,3 kilometra ona je otvorena, a planiramo da petnaest kilometara te deonice bude pokriveno i zaštićena zemlja kamenom pred nastupajuću zimsku sezonu, rekao je Đurović.\nOn smatra da će rešavanje problema finasiranja dela Donji Neradovac – Srpska kuća steći svi uslovi da do polovine 2016. godine cela deonica bude gotova.\n“Maksimalno se trudimo i polako sustižemo sve rokove, očekujemo da do maja sledeće godine stignemo sve što smo zaostajali i deonicu od 26,3 kilometra uradimo malo pre vremena”, zaključio je Đurović.\nAleksandar Antićkoridor 10\nAntić: Najbolji rezultat od 2000.


Brazilski parlament počeo raspravu o opozivu predsednice\nDonji dom brazilskog Kongresa danas je počeo raspravu o opozivu predsednice Dilme Rusef, pošto je prethodno Vrhovni sud zemlje odbacio njen zahtev da se procedura obustavi.\nPresudno glasanje se očekuje u nedelju, kada će se odlučiti da li da če se zahtev za opoziv proslediti višem domu, Senatu, gde se onda održava suđenje o opozivu.\nTokom tog suđenja, ako se Senat na to odluči predsednik je suspendovan. Atmosfera u donjem domu je bila naelektrisana na početku sednice, a kritičari Dilme Rusef su se okitili žutim i zelenim trakama i mahali plakatima na kojima piše "Opoziv sada".\nPoslanici koji su za opoziv navode da je administracija predsednice Rusef prekršila fiskalna pravila, zbog navodnog manipulisanja vladinim računima radi prikrivanja deficita. Međutim mnogi od onih koji se zalažu za smenjivanje predsednice su i sami optuženi za korupciju, što podstiče zagovornike predsednice da ih optuže za licemreje.\nOni koji brane Rusef navode da nije uradila ništa ilegalno i da su slične računovodsene tehnike koristili i prethodni predsednici. Državni tužilac Brazila Hoze Eduardeo Kardoso govorio je u prilog predsednice. Iza njega su njene pristalice držale natpise na kojima piše "opoziv bez zločina je državni udar".\nGrupa za opoziv treba da dobije podršku dve trećine od 513 poslanika u donjem domu, odnosno 342 glasa da bi procedura mogla da se prosledi Senatu za moguće suđenje. Ako Senat odluči da razmatra to pitanje Rusef će biti primorana da suspenduje svoje dužnosti dok se o tome ne glasa. Senat ima šest meseci za suđenje.\nOvaj postupak odvija se u zemlji koja je sučena s brojnim problemima, očekuje se da će privredna aktivnost pasti četiri odsto ove godine, zika virus koji izaziva urođene mane predstavlja zdravstvenu krizu u siromašnim severoistočnim državama a za četiri meseci Brazil treba da bude domaćin letnje Olimpijade.\nVanredna sednica parlamenta sazvana je ubrzo pošto je Vrhovni sud odbio zahtev vlade da poništi proceduru opoziva.


Da li znate da je Kosovka devojka stvarna osoba? – Novi svet\nDa li znate da je Kosovka devojka stvarna osoba?\n4. juna 2021. Novi SvetLeave a Comment on Da li znate da je Kosovka devojka stvarna osoba?\nSliku „Kosovka devojka“ videli ste bezbroj puta, a da li znate da je model devojke koju je slikar Uroš Predić naslikao zapravo stvarna osoba?\nPesma „Kosovka devojka“ ubraja se, zajedno sa pesmom „Smrt majke Jugovića“, u najlepše narodne pesme ikada nastale u Srbiji. Kao takva, poslužila je kao inspiracija našem slavnom slikaru iz perioda realizma Urošu Prediću koji je 1919. svetu predstavio istoimenu sliku.\nSkica za delo je nastala 1914. i bila je namenjena Kolu srpskih sestara za izradu razglednica koje bi bile prodavane u humanitarne svrhe. Predića je verovatno inspirisala baš Kosovka devojka jer je u njoj video „prvu bolničarku“ iz srpskog nacionalnog mita. Međutim, dogodio se Prvi svetski rat i slikar je delo završio tek 1919.\nOsim toga, valja pomenuti još i ovo – Politka od 3. marta 1995. prenela je kratku vest: „Umrla Kosovka devojka“.\n„U Beogradu je, sasvim tiho, 2. marta izjutra, u 96. godini umrla Leposava Lulik, rođena Stanković, zauvek ovekovečena kao dvadesetogodišnjakinja na čuvenom platnu Uroša Predića Kosovka devojka“.\n14. avgusta 2021. Novi Svet


Proslava Dana roda ARJ za PVD | Vojska Srbije\nDan roda artiljerijsko-raketnih jedinica za protivvazduhoplovna dejstva — 30. septembar svečano je obeležen danas u kasarni „Banjica“ u Beogradu.\nSvečanosti su prisustvovali komandant Ratnog vazduhoplovstva i PVO general-major Duško Žarković, predstavnici Ministarstva odbrane i Generalštaba Vojske Srbije, porodice poginulih pripadnika, penzionisani pripadnici roda, prethodni komandanti i brojni gosti.\nU okviru svečanosti, porodicama poginulih pripadnika, ranjenim i bivšim pripadnicima roda uručene su vojne spomenice povodom 20 godina od NATO agresije, a najboljim pojedincima dodeljene su stimulativne mere.\nNakon svečanog stroja i defilea jedinica položeni su venci na spomen-obeležje poginulim pripadnicima 250. raketne brigade za protivvazduhoplovna dejstva.\nDan roda artiljerijsko-raketnih jedinica za protivvazduhoplovna dejstva obeležava se u znak sećanja na 30. septembar 1915. godine, kada je redov artiljerijskog puka „Tanasko Rajić“, Radoje Raka Ljutovac, braneći Kragujevac od napada iz vazduha, sa položaja na Metinom brdu modifikovanim poljskim topom oborio neprijateljski aeroplan.


Intervju sa Gerijem Dempsijem, analitièarem instituta Kejto - 2002-04-19\nG.D.: Mislim da samo usvajanje zakona o saradnji sa Haškim sudom neæe zadovljiti SAD, veæ æe se morati izruèiti optuženi za ratne zloèine. Stvarno pitanje je koliko optuženih bi trebalo izruèiti, da li svu dvadesettrojicu sa upravo objavljenog spiska, sto bi moglo da potraje dugo vremena. Ako je ukljuèen i predsednik Srbije, Milan Milutinoviæ, on neæe moæi da bude izruèen, koliko ja znam, do 2004. godine. Ukoliko amerièka administracije bude izrièito zahtevala ekstradiciju svih optuženih za ratne zloèine, pre nego što nastavi finansijsku pomoæ Srbiji ili potrvrdi odobrenje zajmova Svetske banke, moglo bi da prodje dugo vremena.\nB.M.: Kao što znate, potpredsednik savezne vlade Miroljub Labus nalazi se u poseti Vašingtonu i vodi razgovore sa predstavnicima Svetske banke i drugih monetarnih institucija, kao i sa amerièkim zvaniènicima. Kakve su moguænosti da Jugoslavija ponovo stekne status najpovlašænije zemlje u trgovinskim odnosima sa SAD?\nG.D.: Ta moguènost je slaba ili nepostojeæa, pošto amerièki državni sekretarijat donosi odluku o tom pitnaju, kao i o sertifikaciji saradnje sa Haškim sudom. Jedna odluka prethodi drugoj. Ne mogu da zamislim situaciju u kojoj bi se odobrio status najpovlašæenije nacije pre nego što bi se ispunili uslovi saradnje sa Haškim sudom.\nTreba takodje ukazati da, bojim se, dolazi do dezintegracije politike usredsredjene na slovo zakona i pravdu, i prelazi se na politiku ponižavanja. Imamo stalan obrazac vršenja pritiska na Beograd da javno kapitulira na ovaj ili onaj naèin. Smatram da politika ponižavanja nije veoma produktivna za odnose izmedju dve zemlje, a isto tako ni na unutrašnjem planu politièke scene u Srbiji. Ovakvom politikom se potkopava unutrašnja stabilnost i podstièe napetost izmedju predsednika Jugoslavije i premijera Srbije. Takodje se potkopava ekonomija, pošto na neki naèin amerièka administracija drži privredu Srbije kao taoca amerièke finansijske pomoæi, i što je još važnije, onemoguæava joj pristup medjunarodnim kreditnim institucijama.\nB.M.: Jugoslavija se založila da se 23 osobe optužene za ratne zloèine dobovoljno predaju Haškom sudu, ili æe, u protivnom, biti suoèene sa ekstradicijom. Da li bi pokušaj hapšenja tih osoba mogao da izazove nemire u toj zemlji?\nG.D.: To sve zavisi od toga ko æe biti uhapšen. Ukoliko se uhapse manje važne osobe, to bi moglo da izazove proteste na lokalnom nivou. Ukoliko se uhapsi osoba nacionalnog znaèaja, to bi moglo da destabilizuje zemlju na dramatièan naèin, naroèito ako bude uhapšen, recimo, Milutinoviæ. To bi bilo veoma destabilizujeæe jer bi trebalo zakazati nove izbore, što bi zadalo dodatne teškoæe vladi premijera Djindjiæa.


Korupcija kao sigurnosna prijetnja, u fokusu OSCE-ovog specijalističkog kursa održanog u Sarajevu | OSCE\nPočetna stranica Novosti Vijesti i izvještaji za štampu Korupcija kao sigurnosna prijetnja, u fokusu OSCE-ovog specijalističkog kursa održanog u Sarajevu\nKorupcija i njene implikacije na sigurnost bili su glavne teme dvodnevnog specijalističkog kursa iz oblasti sigurnosne politike, koji su organizovali Misija OSCE-a u Bosni i Hercegovini (BiH) i Interresorna radna grupa za praćenje provedbe dokumenta „Sigurnosna politika BiH“ su, a koji je završen danas u Sarajevu.\nOko 30 predstavnika sektora za sigurnost i provedbu zakona razgovaralo je o izazovima sa kojima se suočavaju u borbi protiv korupcije, izgradnji integriteta i snažnijem antikoruptivnom djelovanju, borbi protiv pranja novca i finansiranja terorizma, kao i o strateškom okviru za borbu protiv korupcije.\nŠef Ureda za sigurnosnu saradnju pri Misiji OSCE-a u BiH, William Langan, je naglasio važnost jačanja kapaciteta institucija i uspostavljanje sistematskog pristupa u borbi protiv korupcije na svim nivoima vlasti. „Korupcija predstavlja jednu od glavnih prepreka napretku i održivom razvoju u BiH“, istakao je Langan.\nUčesnicima su se obratili i Momir Brajić, zamjenik predsjedavajućeg Interresorne radne grupe za praćenje provedbe dokumenta „Sigurnosna politika BiH“ i šef Odsjeka za NATO pri Ministarstvu vanjskih poslova BiH, i Dragan Anđelić, zamjenik direktora Agencije za prevenciju korupcije i koordinaciju borbe protiv korupcije BiH.\nOvaj kurs je akreditovala Agencija za državnu službu BiH, vrednujući ga sa četiri (4) ECTS boda koji po završetku kursa biti dodijeljeni svim učesnicima, kao dio njihovog napredovanja u struci.


Živojin Stefanović - Istinomer\nRođen je 5. februara 1943. godine.\nDiplomirao je na Pravnom fakultetu Univerziteta u Novom Sadu.\nU političkom životu Leskovca učestvuje punih 40 godina, a u gradu je poznat po nadimku Žika Žmigavac.\nNakon Saveza komunista, od početka devedesetih godina prošlog veka, pa sve do nedavno, bio je lojalan SPS-u. Tokom devedesetih nalazio se na funkciji načelnika Jablaničkog okruga, a nakon toga izabran je za narodnog poslanika u Skupštini Republike Srbije.\nZbog bliskosti sa režimom Slobodana Miloševića bio na spisku osoba kojima je bio zabranjen ulazak u zemlje EU.\nJula 1999. godine realizator TV Leskovca Ivan Novković javno ga je pozvao da podnese ostavku jer je „naneo katastrofalne posledice nama građanima, a i seljacima“ i jer je odgovoran što je tokom bombardovanja iz tog regiona mobilisano oko 40.000 ljudi. Nakon toga usledili su protesti 20.000 Leskovčana koji su tražili Stefanovićevu ostavku. Nije je podneo, ali su mu u protestima nastradali automobil i kuća.\nJoš gore je prošao 5. oktobra 2000. kada mu je grupa demonstranata provalila u porodičnu kuću u Leskovcu i zapalila je.\nObavljao je je funkciju direktora Javnog komunalnog preduzeća „Vodovod“ u Leskovcu. Obavljao je funkciju predsednika Izvršnog odbora Skupštine opštine Leskovca, a zatim i predsednika opštine Leskovac.\nSa mesta predsednika Skupštine grada Leskovca smenjen je u aprilu 2015. na inicijativu Socijalističke partije Srbije koju je napustio par meseci ranije i osnovao udruženje Liga za Leskovac.


Klub novinara Banjaluka: Dovesti do kraja istragu o pokušaju ubistva Kovačevića - Index.ba\nKlub novinara Banjaluka: Dovesti do kraja istragu o pokušaju ubistva Kovačevića\nKlub novinara Banjaluka poziva policiju i tužilaštvo da što prije dovedu do kraja istragu pokušaja ubistva novinara BN TV Vladimira Kovačevića uz napomenu da je izuzetno važno otkriti motive i nalogodavca ili nalogodavce. Takođe, očekuju i da nadležne institucije obavijeste javnost o eventualnim novostima u ovom slučaju, javlja Anadolija.\nNakon sastanka članova Upravnog odbora Kluba sa koleginicama i kolegama iz banjalučkih redakcija iz Kluba novinara je saopšteno da su uputili nekoliko zahtjeva institucijama, zvaničnicima i javnosti.\n“Klub novinara traži da prestanu stalna prozivanja i etiketiranja pojedinih medija i novinara u tekstovima i prilozima, ali i na društvenim mrežama i javnim skupovima. Svi mediji i novinari moraju da poštuju profesionalne i etičke kodekse, a neslaganje sa uređivačkom politikom ne daje za pravo političarima, nevladinim organizacijama, pokretima, medijima niti bilo kome drugome da iz bilo kojeg razloga traže mišljenje o novinarima, vrijeđaju i tjeraju novinare sa događaja koje prate”, jedan je od zahtjeva.\nOsim toga iz Kluba novinara apeluju i da svi kandidati na predstojećim opštim izborima posljednju sedmicu kampanje omoguće novinarima da rade svoj posao bez pritisaka, prijetnji, uvreda i napada.\nTakve slučajeve novinari treba da prijave Liniji za pomoć novinarima Udruženja BH novinari.\nPrethodni članakVulin: Do daljnjeg na snazi odluka o povišenoj borbenoj gotovosti Vojske Srbije\nNaredni članakDržavljanin Srbije uhapšen po potjernici Interpola


Američki ambasador u Prištini: Sutra je istorijski dan - Sputnjik Srbija\n16:53 13.12.2018 Preuzmite kraći link\nIstiče da će SAD podržati razvoj i „organizacionu evoluciju“ kosovskih bezbednosnih snaga.\n„Sutrašnje glasanje o transformaciji KBS-a je istorijsko za Kosovo. SAD će podržati profesionalni razvoj i organizacionu evoluciju KBS-a, koje moraju da imaju pozitivnu ulogu za Kosovo i region, održavajući i multietnički karakter zemlje i kosovsku posvećenost miru“, naveo je „Kosnet“ na Tviteru.\n— Ambassador Philip S. Kosnett (@USAmbKosovo) 13. decembar 2018.\nSmatra da sutrašnja sednica skupštine i ceremonija za KBS treba da budu prilike da se izrazi posvećenost miru, stabilnosti i prosperitetu za Kosovo i njegove susede.\nZaključio je da je vreme da se svi fokusiraju na dijalog.\nVojska Kosova, Kosovske bezbednosne snage, Filip Kosnet, Kosovo i Metohija, SAD


Makedonija: Amnestija cena za promenu Ustava? - Istinomer\nMeta.mk 3. 12. 2018.\nTekst je nastao u saradnji sa novinskom agencijom Meta.mk iz Makedonije\n“Mnogo smo se podelili, pre svega politički, zamrzeli smo se, zakrvavili smo se, zamalo smo se poubijali pred očima sveta 27. aprila. Evo prilike da oprostimo i da se pomirimo. Hajde da desna strana pruži ruku levoj i da leva pruži ruku desnoj, šaljem poruku pomirenja. Znam da ovo ima cenu, ali političari dolaze i odlaze, a budućnost zemlje je najvažnija. Nema budućnosti za našu zemlju ako oprostimo jedni drugima“, izjavio je makedonski premijer Zoran Zaev, 15. oktobra i izazvao šok u makedonskoj javnosti šok, ako se uzme u obzir da su svi očekivali sudski, a ne politički ishod slučaja upada u makedonsku skupštinu.\nDogađaji od 27. aprila prošle godine – upad velikog broja građana simaptizera opozicije u Parlament, nasilni obračun sa poslanicima, novinarima i funkcionerima, kada su ozbiljno povrđena lica među kojima su i premijer Zaev, ministri i poslanici – još nemaju konačnu sudsku završnicu. U procesu su optuženi poslanici, građani i funkcioneri MUP-a kojima prete dugogodišnje zatvorske kazne. Jedni su optuženi kao direktni izvršioci, a drugi kao pomagači u delu “terorističko ugrožavanje ustavnog poretka.“\nSada, u pokušaju da obezbedi dvotrećinsku većinu (koju nema bez podrške poslanika iz opozicije) za promenu Ustava koja je neophodna kako bi se dovršio proces oko promene imena i sporazuma sa Grčkom (“Prespanski sporazum“), Zaev nudi “pomirenje, pomilovanje i oproštenje“ – proces koji mnogima u Makedoniji nije jasan. Da li je to ponuda razmene “vi nama glasove – mi vama amnestiju“, na koga se ponuda odnosi, kome je upućena – da li onima koji su tukli, onima koji su otvarali vrata i nisu reagovali, organizatorima događaja, ili, pak, svima?\nVlada poručuje, doduše, u prilično uvijenoj formi – da “nema amnestije za kriminalce“, ali taj narativ se vremenom promenio, pa je sada skoro jasno da će doći do nekakve vrste oprosta zatvorskih kazni (neki od optuženih su u tom cilju već puštani iz pritvora, baš pre jednog od glasanja u Parlamentu), ali i da će ovo pomirenje biti dug i prilično težak proces.\nPlan je da se taj proces vodi kroz Parlament, postupno kao što na dnevni red dolaze teške (“istorijske“) odluke o novom imenu i EU integracijama.\nU svom tom galimatijasu događaja i šokova, bekstvo u Mađarsku nekadašnjeg premijera Nikole Gruevskog, koji je osuđen na dve godine zatvora za zloupotrebu službene dužnosti, uz asistenciju zvanične Budimpeše preko Albanije, Crne Gore i Srbije, samo je zakomplikovalo situaciju.\nNikola Gruevski/Foto: FoNet/TV FoNet\nMakedonska čaršija u ovom, blago rečeno čudnom bekstvu, odmah je videla da je “Gruevski namerno pušten“ da bi se dobio neki glas više za promenu ustava. Muk makedonskih vlasti i nevešta objašnjenja o tome kako je moguće da su oni znali da se to sprema, samo podgrevaju sumnje da se radi o nekakvoj igri na višem nivou. U međuvremenu, Javno tužilaštvo je otvorilo istragu oko bekstva Gruevskog, a istraga se vodi i u službama bezbednosti.\nČim je Gruevski pobegao i ekspresno dobio politički azil u Mađarskoj, brzo je pritvoreno nekoliko njegovih saradnika, isto optuženih za teška krivična dela, među kojima i bivši šef tajne policije, Sašo Mijalkov.\nNeverovatna brzina kojom se odvijaju događaji i rokovi koji pritiskaju Zaeva ne pomažu mu u donošenju najracionalnijih odluka i ne daju mu vremena da osmisli najracionalnije izjave, kao što je ona da je moguće da Gruevski nije pobegao već da je kidnapovan, pa sada on objektivno i nema drugu “kartu u rukavu” osim da igra na “pomirenje, pomilovanje i oproštenje“ i to samo u takozvanom makedonskom bloku.\nAko se tome doda i “albanska karta“, koju Zaev mora stalno da drži pred sobom sa odstupcima i nereagovanjem tamo gde je, možda, potrebno, niko, ali baš niko, ne bi hteo da bude u njegovoj koži u narednih šest meseci.\nA evo čega ima u njegovom rokovniku: Do januara 2019. godine mora da se usvoji promena Ustava sa dvotrećinskom većinom u Parlamentu (prvi test), do maja treba da održi redovne predsedničke izbore (drugi test) i do juna da isporuči reforme u pravosudstvu, medijima, administraciji, kontroli tajnih službi i javne administracije da bi dobio datum za pregovore sa EU (finalni ispit).\nMakedonija Nikola Gruevski Prespanski sporazum Zoran Zaev


Bolton: Sve sugeriše da neće biti rezolucije o Kosovu\nРубрика: Политика Аутор: новинарство 493 пута прочитано Датум: 11.05.2007 Одштампај\nDonedavni američki ambasador pri UN Džon Bolton ocenio je kao neuobičajenu činjenicu da su pripremljena dva oprečna nacrta rezolucije o Kosovu, u čemu vidi potvrdu važnosti koju Kosovo ima za neke od stalnih članova Saveta bezbednosti UN, ali i da sve sugeriše da rezolucije neće biti.\n“Ta situacija pokazuje koliko je Rusima važno pitanje statusa Kosova. Kinezi nisu toliko glasni kao Rusi, ali mislim da je i njima to pitanje veoma važno”, izjavio je danas Bolton za Bi-Bi-Si (VVS), ocenjujući da bi odlučan stav Rusije mogao da dovede do krize u Savetu bezbednosti.\n“U ovom trenutku ne znamo da li će Rusi uložiti veto na predlog rezolucije koji su sačinili Evropljani i Amerikanci. Pominje se i pretnja recipročnog veta. To u svakom slučaju sugeriše da rezolucije neće biti”, smatra Bolton.\nNa pitanje VVS-ija koliko je realna želja američke administracije da se sve oko Kosova završi u narednih nekoliko nedelja, Bolton odgovara odrečno: “Ne, ako Rusi ostanu pri sadašnjem stavu”.\n“Ako pet stalnih članica ne prevaziđu razlike, ne vidim kako bi se rešenje našlo u narednih nekoliko nedelja”, rekao je on i, podsetivši da su se u Savetu bezbednosti vodili vrlo dugi pregovore oko sankcija prema Iranu i Severnoj Koreji, dodao da se neće iznenaditi ako i diskusija o Kosovu potraje.\nBolton je izrazio skeptizam u vezi nagoveštaja američkih zvaničnika da su spremni da priznaju Kosovo i bez rezolucije.\n“Zanima me da li će Amerika zaista to uraditi. Čak su i u Evropi podeljena mišljenja oko toga šta uraditi ako kosovski Albanci jednostrano proglase nezavisnost”, rekao je Bolton dodajući da se\n“mnogi Evropljani sećaju kako je Nemačka preuranjeno priznala Hrvatsku i Sloveniju, što je doprinelo sukobu u bivšoj Jugoslaviji”.\n“Mislim da takvo priznanje ne bi bilo mudro”, rekao je on.\nEvropljani su upozorili Vašington, kako navodi Bi-Bi-Si, da ne ide na jednostrano priznanje, ali zvaničnici u Stejt departmentu pominju tu opciju, što, po oceni posmatrača, znači da se o njoj ozbiljno razmišlja, ali za Boltona to je potvrda svojevrsnog klintonovskog nasleđa.\n“Mislim da je to politika koja je nasleđena od Klintonove administracije i koja se vodi po inerciji. Njena refleksna reakcija je antisrpska. Ona ne uzima u obzir novonastale okolnosti, demokratizaciju Srbije i činjenicu da Srbija danas nije ono što je bila pod Miloševićem”, rekao je Bolton.\nOn je dodao da nije siguran da je ta politika pažljivo razmotrena u Beloj kući niti da to nije samo stav Stejt departmenta.\nUpitan ako je to tako, kako onda objašnjava činjenicu da Bušova administracija nije preispitala politiku prema kosovskom pitanju, Bolton je odgovorio da misli da je to zbog pritsika drugih, važnijih pitanja kojima Vašington mora da se bavi.\n“Kosovo nije bilo u centru pažnje kao što je bilo za mnoge evropske zemlje. Sada se međutim bližimo kritičnoj tački i možda će se tim pitanjem pozabaviti vrh administracije, uključjući i Belu kuću”, stav je nekadašnjeg američkog ambasadora pri UN.\nUpitan da li zaista misli da bi Bela kuća mogla da preinači politiku Stejt departmenta, uprkos tome što je cela priča o Kosovu otišla ovoliko daleko, Bolton uzvraća stavom da treba otpratiti događaje koji slede.\n“Moraćemo da vidimo šta će se dešavati, kako pregovori budu sve intenzivniji. Ali odlučni stav Rusije bi mogao da dovede do krize u Savetu bezbednosti”, istakao je Bolton.\nOn je izrazio mišljenje da američkoj administraciji to nije potrebno s obzirom na teškoće u Iraku i oko rešavanja problema iranskog i severnokorejskog nuklearnog programa.\n“Moguće je da će čak i sam Stejt department ustuknuti, kada se suoči sa činjenicom da Evropljani ne žele konfrontaciju sa Rusijom i Kinom”, ocenio je Bolton.\nBolton, koji je do kraja prošle godine bio ambasador SAD pri svetskoj organizacije, smatra da je Marti Ahtisari još na samom početku pregovora o statusu Kosova imao zaključak o njihovom ishodu.\n“Mislim da je Ahtisari još na samom početku zaključio da je nezavisnost Kosova jedino rešenje i da je čitav diplomatski proces koji je doveo do njegovog izveštaja vodio u tom pravcu”, rekao je Bolton dodajući ocenu da je upravo to ono što se mnogim ljudima ne dopada ni u Sjedinjenim Državama.\n“Ima dosta onih koji misle da Savet bezbednosti ne treba da nameće rešenje i da pregovore treba nastaviti. Ja mislim da pregovore treba nastaviti”, rekao je Bolton izražavajući nevericu da je dobro postavljati veštačke krajnje rokove ili donositi odluke koje imaju dramatične posledice na demokratiju u Srbiji koja se još uvek razvija, zaključujući da to nije u interesu SAD.\n“Moguće je da će nezavisnost Kosova biti krajnji rezultat, ali, ako je tako, onda to treba da bude urađeno kao razdvajanje izmedju Čeha i Slovaka, a ne da bude nametnuto spolja”, ocenio je on.\nUpitan koliko izbor Tomislava Nikolića za predsednika parlamenta može negativno da utiče na nastojanja Srbije da spreči nezavisnost Kosova, Bolton je odgovrio da će to zavisiti od toga da li će se promeniti politika vlade u Beogradu.\n“Mislim da su prošle godine mnogi srpski političari upozoravali Amerikance da bi dalje insistiranje na nezavisnosti Kosova bez daljih pregovora moglo da ugrozi demokratiju u Srbiji i da bi moglo da dovede do povratka snaga iz vremena Slobodana Miloševića. To nije dobro, ali smo na to bili unapred upozoreni”, kazao je bivši američki ambasador pri UN Džon Bolton za britanski Bi-Bi-Si.\n11. maj 2007. 11:45\n« « Претходне вести: Otvoreno pismo “nezavisnom” listu VESTI\nНаредне вести: Skok na berzi-zbog vlade ili tržišta » »


► Nogo saslušan u tužilaštvu, brani se sa slobode\nNjih dvojica su uhapšena pre dva dana, kako je tada saopštila policija, zbog postojanja sumnje da su izvršili krivično delo pozivanje na nasilnu promenu ustavnog uređenja države, kada im je određeno zadržavanje do 48 časova i, uz krivičnu prijavu, privedeni su u tužilaštvo.\nPortparolka Bjeloš je navela da je tužilaštvo donelo odluku kojom se ukida to rešenje o zadržavanju od 3. avgusta.\nObjašnjavajući proceduru, ona je navela da je delo za koje se sumnjiči Nogo u nadležnosti Višeg tužilaštva, i da je pokrenut postupak preduzimanjem dokaznih radnji, što podrazumeva saslušanje osumnjičenih na krivičnu prijavu.\nNogov advokat Marko Pušica je tada izjavio kako veruje da je Nogo uhapšen jer je najavljivao upotrebu pejntbol puške ispred parlamenta kada novi poslanici budu dolazili na zakletvu.\nPotvrđivanjem mandata novim poslanicima Nogu je prestao da važi poslanički imunitet.\nviše tužilaštvo /\nsrđan nogo /\nStranka slobode i pravde (SSP) zatražila je hitno puštanje na slobodu bivših poslanika Srdjana Noga i Zorana Radojičića koji su ranije danas uhapšeni u Beogradu zbog krivičnog dela pozivanje...\nPredsednica Skupštine Srbije Maja Gojković ocenila je danas da su "oni" koji su sa pejnt bol puškom u rukama došli ispred parlamenta, "ozbiljni u nameri da za račun raznih...


Metabolički profili | VetLab\nEnergetski balans ima najveći uticaj na zdravlje životinje, laktaciju I reproduktivne performance. Dva parametra su od najvećeg značaja – NEFA i BHB\nTumačenje rezultata metaboličkih profila nije jednostavno. Pored rezultata analiza, neophodno je uzeti u obzir I druge faktore. Faktori kao što su godišnje doba, proizvodna kategorija životinje, nivo laktacije, specifičnosti stada se moraju uzeti prilikom tumačenja rezultata.\nNEFA-neesterifikovane masne kiseline\nZa vrednosti NEFA>0,6 mogućnost razvijanje masne jetre se uvećava 5 puta.\n1,4mmol/l<BHB<2,6mmol/l ukazuje na subkliničku ketozu\nKoncentracije BHB>2,6mmol/l upućuje na kliničku ketozu\nUkoliko je kod grla koja su pred teljenje koncentracija BHB veća od 1,0 (1,4) mmol/l mogućnost postpartalnih oboljenja se povećava za 3,2 (4,3) puta.


Standard: Da li bi ste mladim ljudima u Crnoj Gori preporučili da se bave politikom?\nPešić: Svaki vid društvene aktivnosti, a pogotovo političke bih preporučio ne samo mladima u Crnoj Gori nego u bilo kojoj državi u svijetu. Šta više poželjno je da se mladi više uključuju, a ne samo pasivno da gledaju na društvena dešavanja, mnogo je lakše sjedjeti skrštenih ruku i kritikovati nego preuzeti odgovornost.\nStandard: Kako gledate na to da pojedine političke partije na čelnim funkcijama već godinama imaju iste ljude, dok mladi nikako da dobiju šansu?\nPešić: Svjedoci smo da u današnje vrijeme sve više imamo mlade koji zauzimaju ozbiljne političke funkcije, iako mislim da je taj broj i dalje mali i da mladi trebaju više da se aktiviraju i da budu više prisutni u političkom životu Crne Gore.\nVeliku pažnju svakako treba posvetiti i kvalitetu tih mladih ljudi jer nije dovoljno biti samo mlad i buntovan, kao što je to primjer sa mladima iz pojedinih opozicionih partija, smatram da ipak treba ponešto i znati.\nStandard: Da li na narednim lokalnim izborima mladi mogu biti nosioci lista?\nPešić: Zašto da ne, Demokratska partija socijalista ima preko 15.000 članova Savjeta mladih i siguran sam da će na narednim lokalnim izborima neko zauzeti i mjesto nosioca liste u nekom.\nStandard: Da li politika zahtjeva dosta odricanja i da li ste nekada pomislili da odustanete od svega?\nPešić: Politika je vrlo zahtijevan poziv, što podrazumijeva dosta odricanja, strpljenja i veoma malo slobodnog vremena ali isto tako i veoma izazovan, aktivan i zanimljiv.\nKoliko god bilo zahtijevno i mogu slobodno reći teško u pojedinim situacijama, još nijednom nisam poželio da odustanem, čak naprotiv još više sam imao želju da nastavim naprijed sa još većim entuzijazmom, jer apsolutno podržavam politiku DPS-a i viziju predsjednika Mila Đukanovića.


„G20 – dobrodošli u pakao“ › Made-in-Germany.rs\nNemačka policija u gradu Hambugru spremila se za veliki protest protivnika globalizma, koji će demonstrirati u ovom gradu tokom sledeća dva dana, koliko bude trajao ovogodišnji Samit G20, sastanak čelnika 20 ekonomski najrazvijenijih zemalja sveta.\nOrganizatori demonstracija predstojeći događaj najavljuju sloganom „G20 – dobrodošli u pakao“, uz okupljanje 100.000 antikapitalističkih demonstranata, uključujući tu i nekoliko hiljada ekstremnih levičara, koji će pre Samita biti stacionirani u severnom delu grada, prenosi agencija „Asošiejted pres“.\nIako su dosadašnji protesti uglavnom bili mirni, šef hamburške policije Ralf Mejer je za nemačku televiziju „ZDF“ rekao da postoju sumnja da će demonstracije ostati nenasilne, zbog čega će u Hambrugu biti raspoređeno oko 20.000 policajaca tokom održavanja Samita.\nNemačka policija je 4. jula već intervenisala vodenim topovima i biber sprejevima kako bi rasterala grupu demonstranata okupljenih u Hamburgu zbog Samita G20. Tom prilikom jedna osoba je uhapšena, a jedan prolaznik je lakše je povređen.\nOrganizatori demonstracija već sedmicama su u sporu sa gradskim sudovima povodom zahteva da u ovom gradu postave šatore. Iako je sud utvrdio da bi takvo protestno kampovanje bilo legitimna politička demonstracija, policiji je, ipak, dato pravo da zabrani kampovanje na javnim zemljištima.\nOd MiG na 06/07/2017 / AKTUELNO / Ostavite komentar\nSve spremno za Drinsku regatu


ZAKON O NAČINU ODREĐIVANJA MAKSIMALNOG BROJA ZAPOSLENIH U JAVNOM SEKTORU: PROPIS ćE SE PRIMENJIVATI OD 11. OKTOBRA 2015. GODINE DO 31. DECEMBRA 2018. GODINE\nŽene, koje će po sili Zakona o načinu određivanja maksimalnog broja zaposlenih u javnom sektoru("Sl. glasnik RS", br. 68/2015 - dalje: Zakon) posle 11. oktobra 2015. godine morati da napuste posao sa navršenih 60,6 godina starosti, neće biti kažnjene trajnim plaćanjem penala. Penzije im neće biti trajno umanjene za 0,34 odsto za svaki mesec ranijeg odlaska u penziju pre navršenih 60,6 meseci u 2015. godini.\nS obzirom na to da će se ovaj Zakon, koji je donet kako bi se država oslobodila viška zaposlenih, primenjivati do kraja 2018. godine, žene koje budu sticale uslov za punu starosnu penziju ne moraju da brinu da će im na bilo koji način penzije biti umanjene, već će iznos na čeku zavisiti isključivo od godina radnog staža i uplaćenih doprinosa.\nTo su potvrdili u Ministarstvu za državnu upravu i lokalnu samoupravu, gde kažu da član 20. stav 1 Zakona jasno kaže da nema plaćanja nikakvih penala s obzirom na to da se ovaj član ne odnosi na prevremenu starosnu penziju koju propisuje Zakon o penzijskom i invalidskom osiguranju ("Sl. glasnik RS", br. 34/2003, 64/2004 - odluka USRS, 84/2004 - dr. zakon, 85/2005, 101/2005 - dr. zakon, 63/2006 - odluka USRS, 5/2009, 107/2009, 101/2010, 93/2012, 62/2013, 108/2013, 75/2014 i 142/2014).\nZakon se odnosi na prestanak radnog odnosa kada se ispune uslovi koji su propisani za odlazak u starosnu penziju i to za vreme primene ovog Zakona, dakle od 11. oktobra 2015. do 31. decembra 2018. godine.\nIz Ministarstva podsećaju da pravo na starosnu penziju stiču i muškarci i žene sa navršenih 65 godina života i najmanje 15 godina staža, odnosno kad navrše 45 godina staža osiguranja. Izuzetno, žene koje navrše najmanje 15 godina staža osiguranja, stiču pravo na starosnu penziju kada navrše, u 2015. godini, 60,6 meseci života.\nPrevremena starosna penzija se, u 2015. godini, stiče sa 40 godina staža i najmanje 55 godina života (muškarci), odnosno 36,4 godina staža i najmanje 54,4 godine za žene.\nNekadašnja direktorka u PIO fondu, Mirjana Mirkov, kaže da je Zakon u suprotnosti sa Zakonom o radu("Sl. glasnik RS", br. 24/2005, 61/2005, 54/2009, 32/2013 i 75/2014), koji propisuje da se radi do 65. godine, ali da nije u koliziji sa Zakonom o PIO.\n- Zakon o PIO predviđa da žena ima pravo, ali ne i obavezu, da ode u penziju sa 60,6 meseci. Ali, neće biti kažnjena sa 20 odsto odbitka od penzije ako napusti posao sa 60,6 godina, jer je poslodavac tako predvideo, objašnjava Mirkova i dodaje da je cela stvar za Ustavni sud.\nSa njom se slaže i Ranka Savić, predsednica Asocijacije samostalnih i nezavisnih sindikata Srbije, koje je već poslalo zahtev Ministarstvu za državnu upravu i lokalnu samoupravu da se Zakon povuče i proglasi nevažećim.\nVlada Republike Srbije eksplicitno krši sve evropske propise, kao i prava Međunarodne organizacije rada. Niko u Evropi ne poznaje ovakve propise, gde samo žene iz državne uprave moraju u penziju pre nego što im to zakon nalaže, navodi Savićeva.\n- Pripremili smo i pismo Ustavnom sudu za ocenu ustavnosti ovakve odluke i sigurni smo da će taj sud presuditi u korist zaposlenih u državnoj upravi, kaže ona i dodaje da će ga sudu uputiti samo ukoliko posle 11. oktobra 2015. godine, kada novi Zakon treba da počne da se primenjuje, stvarno i zaživi u praksi.\nSavićeva pita, kako je neko mogao da donese odluku prema kojoj se pravi razlika između žena, koje rade u državnom, privatnom, sektoru samostalnih delatnosti ili ženama koje imaju beneficirani radni staž. To nema nigde, kategorična je ona.\nIzvor: Vebsajt Politika, Redakcija, 22.09.2015.